cyanic-selkie/wikianc huggingface dataset:
ವಿಶ್ವ ಹಾಸ್ಪಿಸ್ ಆರೈಕೆ ಮತ್ತು ಉಪಶಮನ ಆರೈಕೆ ದಿನ
ಉಪಶಮನ ಆರೈಕೆಯಲ್ಲಿ ಸಲಹೆಗಾರರ ಪಾತ್ರ
ಅಗತ್ಯವಿರುವ ತಾತ್ಕಾಲಿಕ ಆರೈಕೆ (ರೆಸ್ಪೈಟ್ ಕೇರ್) ಎಂದರೇನು? : ರೆಸ್ಪೈಟ್ ಕೇರ್ ಎಂಬುದು ಶಾಂತಿಧಾಮದಲ್ಲಿ ಮರಣಶಯ್ಯೆ ಆರೈಕೆಯಲ್ಲಿರುವ ಒಳರೋಗಿಯ ಕುಟುಂಬಕ್ಕೆ ಸತತ ಸೇವೆಯ ಬಳಲಿಕೆಯಿಂದ ತಾತ್ಕಾಲಿಕ ಬಿಡುವು ನೀಡುತ್ತದೆ. ಇದರಿಂದ ಕುಟುಂಬವು ತಾತ್ಕಾಲಿಕವಾಗಿ ನಿರಾಳವಾಗುತ್ತದೆ.
ಅಗಲಿಕೆಯ ನೋವು ಭರಿಸುವಲ್ಲಿ ಬೆಂಬಲ (ಬೆರೇವ್‌ಮೆಂಟ್ ಸಪೋರ್ಟ್)
ಮರಣಶಯ್ಯೆ ಆರೈಕೆಯ ತಂಡವು (ಹಾಸ್ಪಿಸ್ ಕೇರ್ ಟೀಂ) ರೋಗಿಯನ್ನು ಅಗಲಿದ ಕುಟುಂಬದೊಂದಿಗೆ ಕಾರ್ಯನಿರ್ವಹಿಸುತ್ತಾರೆ. ತರಬೇತಿ ಪಡೆದ ಸ್ವಯಂಸೇವಕರು ಹಾಗೂ ಆಪ್ತಸಲಹೆಗಾರರು ಆಗಾಗ ಅವರ ಮನೆಗಳಿಗೆ ಭೇಟಿ ನೀಡುವುದಲ್ಲದೆ, ದುಃಖತಪ್ತ ಕುಟುಂಬಕ್ಕೆ ದೂರವಾಣಿ ಕರೆ ಮಾಡುವ ಮೂಲಕ, ಪತ್ರ ಬರೆಯುವ ಮೂಲಕ, ಬೆಂಬಲನೀಡುವ ತಂಡಗಳ ಮೂಲಕ ಸಹಾಯಹಸ್ತವನ್ನು ನೀಡುತ್ತಾರೆ. ಅಗಲಿಕೆಯ ನೋವಿನಿಂದ ಬಳಲಿ ಉಂಟಾಗಿರಬಹುದಾದ ನಾನಾ ರೀತಿಯ ಆರೋಗ್ಯ ಸಮಸ್ಯೆಗಳ ಪರಿಹಾರಕ್ಕಾಗಿ ವೃತ್ತಿಪರ ಆರೈಕೆಯ ಅಗತ್ಯವಿದ್ದರೆ, ಅದನ್ನು ಒದಗಿಸುವ ಕ್ರಮಗಳನ್ನು ಕೈಗೊಳ್ಳುವುದು.
ಉಲ್ಲೇಖಗಳು
http://www.thewhpca.org/world-hospice-and-palliative-care-day/about https://en.wikipedia.org/wiki/End-of-life_care
ವರ್ಗ:ದಿನಾಚರಣೆಗಳು
೧೭೪೫
ವರ್ಷ ೧೭೪೫ (MDCCXLV) ಗ್ರೆಗೋರಿಯನ್ ಪಂಚಾಂಗದ ಶುಕ್ರವಾರ ಆರಂಭವಾದ ಸಾಮಾನ್ಯ ವರ್ಷವಾಗಿತ್ತು.
ಮರಣ
ವರ್ಗ:೧೭೪೫
ಉಚ್ಚಿ ಪಿಳ್ಳ್ಯಾರ್ ದೇವಸ್ಥಾನ, ರಾಕ್‌ಫೋರ್ಟ್
ಉಚ್ಚಿ ಪಿಳ್ಳ್ಯಾರ್ ದೇವಾಲಯವು ೭ ನೇ ಶತಮಾನದ ಹಿಂದೂ ದೇವಾಲಯವಾಗಿದೆ. ಇದು ಭಾರತದ ತಮಿಳುನಾಡಿನ ತಿರುಚ್ಚಿಯ ರಾಕ್‌ಫೋರ್ಟ್‌ನ ಮೇಲ್ಭಾಗದಲ್ಲಿರುವ ಗಣೇಶನಿಗೆ ಸಮರ್ಪಿತವಾಗಿದೆ. ದಂತಕಥೆಯ ಪ್ರಕಾರ, ಈ ಬಂಡೆಯು ಶ್ರೀರಂಗಂನಲ್ಲಿ ರಂಗನಾಥಸ್ವಾಮಿ ದೇವರನ್ನು ಸ್ಥಾಪಿಸಿದ ನಂತರ ದೇವ ಗಣೇಶನು ರಾಜ ವಿಬೀಷಣನಿಂದ ಓಡಿಹೋದ ಸ್ಥಳವಾಗಿದೆ. ತಿರುಚ್ಚಿರಾಪಳ್ಳಿ ರಾಕ್ ಫೋರ್ಟ್ ಅನ್ನು ತಮಿಳಿನಲ್ಲಿ ಮಲೈಕೊಟ್ಟೈ ಎಂದೂ ಕರೆಯುತ್ತಾರೆ.
ವಾಸ್ತುಶಿಲ್ಪ
ರಾಕ್ ಫೋರ್ಟ್ ದೇವಾಲಯವು ೮೩ ಮೀ(೨೭೨ಅಡಿ) ಎತ್ತರದಲ್ಲಿ ಬಂಡೆಯ ಮೇಲೆ ನಿರ್ಮಿತವಾದ ದೇವಾಲಯವಾಗಿದೆ. ನಯವಾದ ಬಂಡೆಯನ್ನು ಮೊದಲು ಪಲ್ಲವರು ಕತ್ತರಿಸಿದರು ಆದರೆ ಮಧುರೈನ ನಾಯಕರು ವಿಜಯನಗರ ಸಾಮ್ರಾಜ್ಯದ ಅಡಿಯಲ್ಲಿ ಎರಡೂ ದೇವಾಲಯಗಳನ್ನು ಪೂರ್ಣಗೊಳಿಸಿದರು.
ದೇವಾಲಯವು ಬಂಡೆಯ ತುದಿಯಲ್ಲಿದೆ. ಗಣೇಶನ ದೇವಾಲಯವು ಬಂಡೆಯ ಮೇಲೆ ಕೆತ್ತಲಾದ ಕಡಿದಾದ ಮೆಟ್ಟಿಲುಗಳ ಮೂಲಕ ಪ್ರವೇಶವನ್ನು ಹೊಂದಿದೆ. ಈ ದೇವಾಲಯವು ಬಂಡೆಯ ಮೇಲೆ ನಿರ್ಮಿತವಾದುದರಿಂದ ತಿರುಚ್ಚಿ, ಶ್ರೀರಂಗಂ ಜೊತೆಗೆ ಕಾವೇರಿ ಮತ್ತು ಕೊಲ್ಲಿಡಂ ನದಿಗಳ ವೀಕ್ಷಣೆಗಳನ್ನು ಒದಗಿಸುತ್ತದೆ. ಪಲ್ಲವರು ರಚಿಸಿದ ಪ್ರಾಚೀನ ವಾಸ್ತುಶೈಲಿಯಿಂದಾಗಿ, ಈ ದೇವಾಲಯವನ್ನು ಭಾರತದ ಪುರಾತತ್ವ ಇಲಾಖೆಯು ನಿರ್ವಹಿಸುತ್ತದೆ.
ವಿನಾಯಕ ದೇವಸ್ಥಾನದ ಇತಿಹಾಸ
ವಿಭೀಷಣ, ಲಂಕಾವನ್ನು ಆಳಿದ ಅಸುರ ರಾಜ ರಾವಣನ ಕಿರಿಯ ಸಹೋದರ. ರಾಮಾಯಣ ಮಹಾಕಾವ್ಯದಲ್ಲಿ ಶ್ರೀರಾಮನು ರಾವಣನಿಂದ ಅಪಹರಿಸಿ ಹಿಡಿದಿದ್ದ ತನ್ನ ಹೆಂಡತಿ ಸೀತೆಯನ್ನು ಸುಗ್ರೀವನ ಸಹಾಯದಿಂದ ರಕ್ಷಿಸುತ್ತಾನೆ. ಈ ಯುದ್ಧದಲ್ಲಿ, ರಾವಣನ ನೈತಿಕ ಮತ್ತು ಸತ್ಯವನ್ನು ಪಾಲಿಸುವ ಸಹೋದರ, ವಿಭೀಷಣನು ತನ್ನ ಸಹೋದರನ ವಿರುದ್ಧದ ಯುದ್ಧದಲ್ಲಿ ರಾಮನಿಗೆ ಸಹಾಯ ಮಾಡುತ್ತಾನೆ. ಅಂತಿಮವಾಗಿ ರಾಮನು ಯುದ್ಧವನ್ನು ಗೆಲ್ಲುತ್ತಾನೆ ಮತ್ತು ಪ್ರೀತಿಯ ಸಂಕೇತವಾಗಿ ವಿಭೀಷಣನಿಗೆ ವಿಷ್ಣುವಿನ ರೂಪವಾದ ರಂಗನಾಥನ ವಿಗ್ರಹವನ್ನು (ಪೂಜೆಗಾಗಿ ವಿಗ್ರಹ) ನೀಡುತ್ತಾನೆ.
ವಿಭೀಷಣ ರಾಮನನ್ನು ಬೆಂಬಲಿಸಿದರೂ, ಮೂಲತಃ ಅಸುರನಾಗಿದ್ದನು. ಆದ್ದರಿಂದ ದೇವತೆಗಳು (ಹಿಂದೂ ಪುರಾಣಗಳ ಪ್ರಕಾರ ಅಸುರರ ಪರಮ ಪ್ರತಿಸ್ಪರ್ಧಿಗಳು) ಅಸುರನು ಭಗವಂತನ ಪರಮೋಚ್ಚ ರೂಪವನ್ನು ತನ್ನ ರಾಜ್ಯಕ್ಕೆ ತೆಗೆದುಕೊಳ್ಳುವ ಈ ಕಲ್ಪನೆಯನ್ನು ನಿಲ್ಲಿಸಲು ಬಯಸಿದರು. ಅವರು ಅಡೆತಡೆಗಳನ್ನು ನಿವಾರಿಸುವ ಮತ್ತು ಸಿದ್ದಿ-ಬುದ್ದಿಯನ್ನು ನೀಡುವ ದೇವ ಭಗವಾನ್ ವಿನಾಯಕನ ಸಹಾಯವನ್ನು ಕೋರುತ್ತಾರೆ ಮತ್ತು ಭಗವಂತನು ಈ ಯೋಜನೆಯನ್ನು ಸ್ವೀಕರಿಸುತ್ತಾನೆ. ತನ್ನ ರಾಜ್ಯಕ್ಕೆ ಬೆನ್ನೆಲುಬಾಗಿದ್ದ ವಿಭೀಷಣನು, ತಿರುಚಿಯ ಮೂಲಕ ಹೋಗುತ್ತಾನೆ ಮತ್ತು ಕಾವೇರಿ ನದಿಯಲ್ಲಿ ಸ್ನಾನ ಮಾಡಲು ಹಾಗೂ ತನ್ನ ದೈನಂದಿನ ಆಚರಣೆಗಳನ್ನು ಮಾಡಲು ಬಯಸುತ್ತಾನೆ. ಆದಾಗ್ಯೂ, ಒಮ್ಮೆ ಭೂಮಿಯಲ್ಲಿ ಇರಿಸಲಾದ ದೇವತೆಯನ್ನು ಎಂದಿಗೂ ತೆಗೆದುಹಾಕಲಾಗುವುದಿಲ್ಲ ಮತ್ತು ಶಾಶ್ವತವಾಗಿ ಆ ಸ್ಥಳದಲ್ಲಿ ಇರಬೇಕಾಗಿರುವುದರಿಂದ ಅವನು ಗೊಂದಲಕ್ಕೊಳಗಾಗುತ್ತಾನೆ.
ಪರಿಹಾರವಾಗಿ, ವಿಭೀಷಣನು ಸ್ನಾನ ಮಾಡುವಾಗ ದೇವರ ವಿಗ್ರಹವನ್ನು ಹಿಡಿದುಕೊಳ್ಳಲು ಯಾರನ್ನಾದರೂ ಹುಡುಕಲು ಪ್ರಯತ್ನಿಸುತ್ತಾನೆ. ಅವನು ಗೋಪಾಲಕನ ವೇಷದಲ್ಲಿ ವಿನಾಯಕನನ್ನು ಕಾಣುತ್ತಾನೆ. ಯೋಜನೆಯ ಪ್ರಕಾರ, ವಿಭೀಷಣ ಸಂಪೂರ್ಣವಾಗಿ ನೀರಿನಲ್ಲಿ ಮುಳುಗಿದಾಗ, ವಿನಾಯಕನು ದೇವರನ್ನು ತೆಗೆದುಕೊಂಡು ಮರಳಿನಲ್ಲಿ, ಕಾವೇರಿ ತೀರದಲ್ಲಿ ಭದ್ರವಾಗಿ ಇಡುತ್ತಾನೆ. ಇದನ್ನು ನೋಡಿ ಕೋಪಗೊಂಡ ವಿಭೀಷಣನು ಅವನನ್ನು ಶಿಕ್ಷಿಸಲು ಹುಡುಗನನ್ನು ಬೆನ್ನಟ್ಟುತ್ತಾನೆ ಮತ್ತು ಹುಡುಗ ಓಡಿಹೋಗಿ ಕಾವೇರಿ ದಂಡೆಯ ಬಳಿಯ ಬಂಡೆಯ ಮೇಲೆ ಏರುತ್ತಾನೆ. ವಿಭೀಷಣ ಅಂತಿಮವಾಗಿ ಹುಡುಗನನ್ನು ತಲುಪಿ ಅವನ ಹಣೆಯ ಮೇಲೆ ಹೊಡೆಯುತ್ತಾನೆ. ಇಂದಿಗೂ ದೇವಾಲಯದ ವಿಗ್ರಹದ ಹಣೆಯಲ್ಲಿ ಒಂದು ಹೊಂಡವನ್ನು ಕಾಣಬಹುದು. ಚಿಕ್ಕ ಹುಡುಗ ತನ್ನನ್ನು ತಾನು ವಿನಾಯಕ ಎಂದು ಬಹಿರಂಗಪಡಿಸುತ್ತಾನೆ. ವಿಭೀಷಣನು ತಕ್ಷಣವೇ ಕ್ಷಮೆಯಾಚಿಸುತ್ತಾನೆ ಮತ್ತು ಭಗವಂತ ಅವನಿಗೆ ಆಶೀರ್ವಾದವನ್ನು ನೀಡುತ್ತಾನೆ. ವಿಗ್ರಹವು ಶ್ರೀರಂಗಂನಲ್ಲಿ ಉಳಿಯಲು ಉದ್ದೇಶಿಸಿದೆ ಎಂದು ಬಹಿರಂಗಪಡಿಸುತ್ತಾನೆ ಮತ್ತು ಅವನನ್ನು ಲಂಕೆಗೆ ಕಳುಹಿಸುತ್ತಾನೆ. ಇದು ರಾಮಾಯಣ ಕಾಲದಲ್ಲಿ ರಾವಣನೊಂದಿಗೆ ಗೋಕರ್ಣದಲ್ಲಿ ನಡೆದ ಗಣೇಶನ ಪ್ರಸಂಗವನ್ನು ಅನೇಕ ವಿಷಯಗಳಲ್ಲಿ ಹೋಲುತ್ತದೆ.
ರಂಗನಾಥ ದೇವರನ್ನು ಇರಿಸಲಾಗಿದ್ದ ಸ್ಥಳವು ನಂತರ ದಟ್ಟವಾದ ಅರಣ್ಯದಲ್ಲಿ ಆವರಿಸಲ್ಪಟ್ಟಿತು. ಬಳಕೆಯಾಗದ ಕಾರಣ ಮತ್ತು ಬಹಳ ಸಮಯದ ನಂತರ, ಚೋಳ ರಾಜನು ಗಿಳಿಯನ್ನು ಹಿಂಬಾಲಿಸಿದಾಗ ಆಕಸ್ಮಿಕವಾಗಿ ದೇವತೆಯನ್ನು ಕಂಡುಕೊಂಡಾಗ ಅದು ಪತ್ತೆಯಾಯಿತು. ನಂತರ ಅವರು ಶ್ರೀರಂಗಂನ ರಂಗನಾಥಸ್ವಾಮಿ ದೇವಾಲಯವನ್ನು ವಿಶ್ವದ ಅತಿದೊಡ್ಡ ದೇವಾಲಯ ಸಂಕೀರ್ಣಗಳಾಗಿ ಸ್ಥಾಪಿಸಿದರು. ವಿಭೀಷಣನಿಂದ ತಪ್ಪಿಸಿಕೊಳ್ಳಲು ವಿನಾಯಕ ಬಳಸಿದ ಬಂಡೆಯಲ್ಲಿ ಪಲ್ಲವರು ವಿನಾಯಕ ದೇವಾಲಯ ಮತ್ತು ತಾಯುಮನಸ್ವಾಮಿ ದೇವಾಲಯವನ್ನು ನಿರ್ಮಿಸಿದರು.
ಉಚ್ಚಿ ಪಿಳ್ಳ್ಯಾರ್ ದೇವಾಲಯವು ಮಾಣಿಕ್ಕ ವಿನಯಗರ್ ಜೊತೆಗೆ ಬೆಟ್ಟದ ತಪ್ಪಲಿನಲ್ಲಿ ಸಂಬಂಧವನ್ನು ಹೊಂದಿದೆ. ಉಚ್ಚಿ ಪಿಳ್ಳ್ಯಾರ್‌ಗೆ ಭೇಟಿ ನೀಡುವ ಮೊದಲು ಮಾಣಿಕ್ಕ ವಿನಯಗರ್‌ಗೆ ನಮನ ಸಲ್ಲಿಸುವುದು ಸಾಮಾನ್ಯ ಆರಾಧನಾ ಪದ್ಧತಿಯಾಗಿದೆ.
ಈ ದೇವಾಲಯವನ್ನು ತಮಿಳುನಾಡು ಸರ್ಕಾರದ ಹಿಂದೂ ಧಾರ್ಮಿಕ ಮತ್ತು ದತ್ತಿ ಇಲಾಖೆಯು ನಿರ್ವಹಿಸುತ್ತದೆ ಮತ್ತು ನಿರ್ವಹಿಸುತ್ತದೆ.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ದೇವಾಲಯಗಳು ವರ್ಗ:ಹಿಂದೂ ದೇವಾಲಯಗಳು
ಅರುಣೋದಯ (ಚಲನಚಿತ್ರ - ೧೯೬೮)
ವರ್ಗ:ವರ್ಷ-೧೯೬೮ ಕನ್ನಡಚಿತ್ರಗಳು
ತಳುಕು ಶಾಮರಾವ್ ವೆಂಕಟಯ್ಯ
ತಳುಕು ಶಾಮರಾವ್ ವೆಂಕಟಯ್ಯ (ತ.ಶಾ.ವೆಂಕಣ್ಣಯ್ಯ) (17 ನವೆಂಬರ್ 1941 - 14 ಜೂನ್ 2012) ಭಾರತೀಯ ಲೇಖಕ ಮತ್ತು ಶಿಕ್ಷಕರಾಗಿದ್ದರು.ವೆಂಕಣ್ಣಯ ಶಿವಮೊಗ್ಗ ಶಿವಮೊಗ್ಗ ಜಿಲ್ಲೆಯಲ್ಲಿ ಒಂದು ಸ್ಥಳೀಯ ತೆಲುಗು ಕುಟುಂಬದಲ್ಲಿ ಜನಿಸಿದರು.
ವೃತ್ತಿ
ಶೃಂಗೇರಿಯಲ್ಲಿ ವಾಸಿಸುತ್ತಿದ್ದ ಅವರು ಶೃಂಗೇರಿಯ ಜೆಸಿಬಿಎಂ ಕಾಲೇಜಿನಲ್ಲಿ ಪ್ರಧಾನ ಸೇವೆ ಸಲ್ಲಿಸಿದ್ದರು,ಅವರು ಶೃಂಗೇರಿ ಜೆಸಿಬಿಎಂ ಕಾಲೇಜಿನಲ್ಲಿ ಸಂಸ್ಕೃತ ಪ್ರಾಧ್ಯಾಪಕರಾಗಿದ್ದರು.ಅವರು ಅನೇಕ ಕೃತಿಗಳನ್ನು ಭಾಷಾಂತರಿಸಿದರು ಮತ್ತು ಭಮಾತಿ ನಿಯತಕಾಲಿಕಗಳ ಮುಖ್ಯ ಸಂಪಾದಕರಾಗಿದ್ದರು ಭಾಷಾಂತರಗಳಲ್ಲಿ ವಿಲ್ ಡುರಾಂಟ್ರ ಗ್ರೇಸ್ ವಾಲ್ಯೂಮ್ 9 ರ ಇತಿಹಾಸವು ಸೇರಿದೆ.
ಶಿಕ್ಷಣ ಮತ್ತು ವೃತ್ತಿ
ವೆಂಕಣ್ಣಯ ಶಿವಮೊಗ್ಗದಲ್ಲಿ ತನ್ನ ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣವನ್ನು ಅಧ್ಯಯನ ಮಾಡಿದನು ಮತ್ತು ನಂತರದಲ್ಲಿ ಉನ್ನತ ಶಿಕ್ಷಣಕ್ಕಾಗಿ ಮೈಸೂರುಗೆ ತೆರಳಿದ.ಅವರು 1963 ರಲ್ಲಿ ಮೈಸೂರು ವಿಶ್ವವಿದ್ಯಾನಿಲಯದಿಂದ ಸಂಸ್ಕೃತದಲ್ಲಿ ಎಂ.ಎ. ಪದವಿಯನ್ನು ಪೂರ್ಣಗೊಳಿಸಿದರು ಮತ್ತು ಆರು ತಿಂಗಳ ಕಾಲ ವಯಸ್ಕರ ಶಿಕ್ಷಣ ಕೌನ್ಸಿಲ್, ಮೈಸೂರು ಉಪ-ಸಂಪಾದಕರಾಗಿ ಕೆಲಸ ಮಾಡಿದರು ಮತ್ತು 1964 ರಿಂದ 1965 ರವರೆಗೆ ದೆಹ್ಯಾ ವಿದ್ಯಾಶಾಲೆಯಲ್ಲಿ ಹೈಸ್ಕೂಲ್ ಶಿಕ್ಷಕರಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು.ಜುಲೈ 8, 1965 ರಂದು ಶ್ರೀರಂಗದಲ್ಲಿ ಶಾರದಾ ಪೀಠದಲ್ಲಿರುವ ಜೆಸಿಬಿಎಂ ಕಾಲೇಜಿನಲ್ಲಿ ಉಪನ್ಯಾಸಕರಾದರು.ಅವರು 30 ನವೆಂಬರ್ 1999 ರಂದು ಅದೇ ಕಾಲೇಜಿನ ಮುಖ್ಯಸ್ಥರಾಗಿ ನಿವೃತ್ತರಾದರು.
ಉಲ್ಲೇಖಗಳು
ವರ್ಗ:ಲೇಖಕರು
ಮಾವನಿಗೆ ತಕ್ಕ ಅಳಿಯ
ಮಾವನಿಗೆ ತಕ್ಕ ಅಳಿಯ - ೧೯೯೨ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು.
ನಿಯೋಬಿಯಮ್
ನಿಯೋಬಿಯಮ್ ಒಂದು ಲೋಹ ಮೂಲಧಾತು. ಇದನ್ನು ಬ್ರಿಟನ್ ನ ಚಾರ್ಲ್ಸ್ ಹಾಚೆಟ್ ೧೮೦೧ರಲ್ಲಿ ಎಂಬ ವಿಜ್ಞಾನಿ ಕಂಡುಹಿಡಿದರು.ಇದು ಪ್ರಕೃತಿಯಲ್ಲಿ ಟಂಟಾಲಮ್ ಲೋಹದೊಂದಿಗೆ ದೊರೆಯುತ್ತದೆ.ಇದನ್ನು ಉಕ್ಕು ಹಾಗೂ ನಿಕಲ್ ನ ಮಿಶ್ರಧಾತುಗಳ ತಯಾರಿಕೆಯಲ್ಲಿ ಉಪಯೋಗಿಸುತ್ತಾರೆ. ವರ್ಗ:ಮೂಲಧಾತುಗಳು ವರ್ಗ:ಲೋಹಗಳು
ಬಂಡವಾಳ ಪಟ್ಟಿ
ಹಣಕಾಸಿನಲ್ಲಿ, ಬಂಡವಾಳ ಪಟ್ಟಿಯು ಸಂಸ್ಥೆಗಳು ಅಥವಾ ಒಬ್ಬ ವ್ಯಕ್ತಿ ಖಾಸಗಿಯಾಗಿ ಹೊಂದಿರುವ ಹೂಡಿಕೆಗಳ ಒಂದು ಅಂದಾಜಿನ ಮಿಶ್ರಣ ಅಥವಾ ಸಂಗ್ರಹ. ಬಂಡವಾಳ ಪಟ್ಟಿಯನ್ನು ಹೊಂದಿರುವುದು ಬಹುಹೂಡಿಕೆ (ಡಿವರ್ಸಫಿಕೇಶನ್) ಎಂದು ಕರೆಯಲಾಗುವ ಒಂದು ಹಣಹೂಡಿಕೆ ತಂತ್ರ ಮತ್ತು ನಷ್ಟವನ್ನು ಮಿತಿಯಲ್ಲಿಡುವ ತಂತ್ರದ ಒಂದು ಭಾಗವಾಗಿದೆ. ಹಲವಾರು ಆಸ್ತಿಗಳನ್ನು ಹೊಂದಿರುವುದರಿಂದ, ನಷ್ಟಗಳ ಕೆಲವೊಂದು ಪ್ರಕಾರಗಳನ್ನು (ವಿಶೇಷವಾಗಿ ನಿರ್ದಿಷ್ಟ ನಷ್ಟ) ಕಡಿಮೆ ಮಾಡಬಹುದು.
ವರ್ಗ:ಹಣಹೂಡಿಕೆ ವರ್ಗ:ವಾಣಿಜ್ಯ ಹಾಗು ವ್ಯಾಪಾರ
Efektywny portfel Portfólio Portfolio
ಜನವರಿ ೨೦
ಹೊರಗಿನ ಸಂಪರ್ಕಗಳು
ವರ್ಗ:ದಿನಗಳು ವರ್ಗ:ಜನವರಿ
ಆನೈಮಲೈ ಪರ್ವತ ಶ್ರೇಣಿ
ಆನೈಮಲೈ ಪರ್ವತ ಶ್ರೇಣಿ ಯು ಕೇರಳ ಮತ್ತು ತಮಿಳು ನಾಡು ರಾಜ್ಯಗಳಲ್ಲಿ ಹಬ್ಬಿರುವ ಪಶ್ಚಿಮ ಘಟ್ಟದ ಒಂದು ಪರ್ವತ ಶ್ರೇಣಿ.ಅಣ್ಣಾಮಲೆ ಎಂಬ ಹೆಸರು ತಮಿಳು ಮತ್ತು ಮಲಯಾಳಂ ಭಾಷೆಯ ಆನೈ ಎಂದರೆ ಆನೆ ಎಂಬುದರಿಂದಲೂ ಮಲೈ ಎಂದರೆ ಮಲೆ ಅಥವಾ ಕಾಡು ಎಂಬ ಶಬ್ಧಗಳಿಂದ ಉತ್ಪತ್ತಿಯಾಗಿದೆ. ಈ ಶ್ರೇಣಿಯ ಉನ್ನತ ಶಿಖರವೆಂದರೆ ಆನೆಮುಡಿ ಶಿಖರ. ಇದು ಕೇರಳದ ಇಡುಕ್ಕಿ ಜಿಲ್ಲೆಯಲ್ಲಿದೆ. ಪಶ್ಚಿಮ ಘಟ್ಟದ ಈ ಪ್ರದೇಶವನ್ನು ಇತರ ಪ್ರದೇಶಗಳೊಂದಿಗೆ ವಿಶ್ವ ಪರಂಪರೆಯ ತಾಣವೆಂದು ಘೋಷಿಸಲಾಗಿದೆ.
ಭೌಗೋಳಿಕ
ಈ ಪರ್ವತಶ್ರೇಣಿಯು 10° 13' ಮತ್ತು 10° 31' N. ಮತ್ತು 76° 52' ಮತ್ತು 77° 23' E., ಮಧ್ಯಬಿಂದು : 10.36667°N, 77.125°W. ಅಕ್ಷಾಂಶ ರೇಖಾಂಶಗಳ ಮಧ್ಯೆ .ಪಶ್ಚಿಮ ಘಟ್ಟದ ದಕ್ಷಿಣ ಭಾಗದಲ್ಲಿ .ಹರಡಿಕೊಂಡಿದೆ ಈ ಶ್ರೇಣಿಯು ಕೆಳಗಿನ ಮತ್ತು ಮೇಲಿನ ಎರಡು ಎತ್ತರಗಳಲ್ಲಿ ಹರಡಿದೆ.ಸರಾಸರಿ ೩೦೦೦ ಆಡಿಯಷ್ಟು ಎತ್ತರದ ಕೆಳಗಿನ ಅಥವಾ ಕಡಿಮೆ ಎತ್ತರದ ಬೆಟ್ಟಗಳ ಸಾಲು ಮತ್ತು ಸುಮಾರು ೮೦೦೦ ಅಡಿ ಎತ್ತರಗಳ ಹಲವಾರು ಶಿಖರಗಳನ್ನೊಳಗೊಂಡ ಮೇಲಿನ ಸಾಲಿನ ಮಧ್ಯೆ ಕಡಿದಾದ ಹಾಗೂ ದಟ್ಟ ಅರಣ್ಯಗಳೊಂದಿಗೆ ಸುಂದರ ದೃಶ್ಯಗಳನ್ನು ಹೊಂದಿದ ಕಣಿವೆ ಇದೆ.ಸಮೃದ್ಧವಾದ ಮಾನ್ಸೂನ್ ಮಳೆಯು ಈ ಪ್ರದೇಶದಲ್ಲಿ ಸರಾಸರಿ ೩೫೦೦ ಮಿ.ಮಿ.ನಷ್ಟು ಬೀಳುತ್ತದೆ.
ಸಸ್ಯ ಸಂಕುಲ
ಇಲ್ಲಿ ಪಶ್ಛಿಮ ಘಟ್ಟಗಳಲ್ಲಿ ಕಂಡುಬರುವ ಸಾಮಾನ್ಯ ಸಸ್ಯ ಸಂಕುಲಗಳಲ್ಲದೆ ಅತ್ಯುತ್ತಮ ದರ್ಜೆಯ ಸಾಗುವಾನಿ ಮರಗಳು ಹೇರಳವಾಗಿ ಬೆಳೆಯುತ್ತವೆ.ಬೆಟ್ಟಗಳ ಇಳಿಜಾರಿನಲ್ಲಿ ಕಾಫಿ ಮತ್ತು ಚಹಾ ತೋಟಗಳನ್ನು ಅಭಿವೃದ್ಧಿಪಡಿಸಲಾಗಿದೆ.
ಪ್ರಾಣಿ ಸಂಕುಲ
ಈ ಪರ್ವತಶ್ರೇಣಿಯು ವೈವಿಧ್ಯಮಯ ಪ್ರಾಣಿಸಂಕುಲದಿಂದ ಪ್ರಸಿದ್ಧವಾಗಿದೆ. ಆನೆ, ಹುಲಿ, ಚಿರತೆ, ಕರಡಿ, ಮೊಸಳೆ, ಜಿಂಕೆ, ಹಸಿರು ಪಾರಿವಾಳ ಮುಂತಾದವುಗಳು ಸಾಮಾನ್ಯ. ಇಲ್ಲಿ ಎರವಿಕುಲಂ ರಾಷ್ಟ್ರೀಯ ಉದ್ಯಾನ.ಇಂದಿರಾ ಗಾಂಧಿ ವನ್ಯ ಮೃಗ ಧಾಮ ಮತ್ತು ರಾಷ್ಟ್ರೀಯ ಉದ್ಯಾನ,ಚಿನ್ನಾರ್ ಅಭಯಾರಣ್ಯ,ಮುಂತಾದ ಪ್ರದೇಶಗಳಲ್ಲಿ ಪ್ರಾಣಿ ಸಂಕುಲಗಳನ್ನು ರಕ್ಷಿಸಲಾಗುತ್ತಿದೆ.
ನದಿಗಳು
ವರ್ಗ:ಪಶ್ಚಿಮ ಘಟ್ಟಗಳು ವರ್ಗ:ಕೇರಳ ವರ್ಗ:ತಮಿಳುನಾಡು ವರ್ಗ:ಪರ್ವತಶ್ರೇಣಿಗಳು
೧೮೪೮
೧೮೪೮ - ೧೯ನೇ ಶತಮಾನದ ೪೮ನೇ ವರ್ಷ
ನಿಧನ
ವರ್ಗ:೧೮೪೮ ವರ್ಗ:ವರ್ಷಗಳು
ಮರಾತ್ ಸಾಫಿನ್
thumb|ಮರಾತ್ ಸಾಫಿನ್ ಮರಾತ್ ಸಾಫಿನ್ (ಜನನ:ಜನವರಿ ೨೭, ೧೯೮೦) ರಶ್ಶಿಯಾ ಮೂಲದ ಟೆನ್ನಿಸ್ ಆಟಗಾರ.
ಇವರು ಆಸ್ಟ್ರೇಲಿಯನ್ ಓಪನ್ ೨೦೦೫ರ ಚ್ಯಾಂಪಿಯನ್. ೨೦೦೫ರ ಆಸ್ಟ್ರೇಲಿಯನ್ ಓಪನ್ ಸೆಮಿ ಫೈನಲ್‌ನಲ್ಲಿ ವಿಶ್ವದ ಅಗ್ರಮಾನ್ಯ ಆಟಗಾರ ರೋಜರ್ ಫೆಡರರ್ ರವರನ್ನು ರೋಮಾಂಚಕ ಪಂದ್ಯದಲ್ಲಿ ಮಣಿಸಿ ಫೈನಲ್ ಪ್ರವೇಶಿಸಿದರು. ಫೈನಲ್‌ನಲ್ಲಿ ಲ್ಯೂಟನ್ ಹೆವಿಟ್‌ರವರನ್ನು ಮಣಿಸಿದರು.
ಹೊರಗಿನ ಸಂಪರ್ಕಗಳು
ವರ್ಗ:ಕ್ರೀಡಾಪಟುಗಳು ವರ್ಗ:ಟೆನ್ನಿಸ್ ವರ್ಗ:ಟೆನ್ನಿಸ್_ಕ್ರೀಡಾಪಟುಗಳು
ಸ್ಯಾಕ್ಸೋಫೋನ್
thumb|right|ಸ್ಯಾಕ್ಸೊಫೋನ್
ಆನೆಮುಡಿ ಶಿಖರ
ಆನೆಮುಡಿ ಶಿಖರ (ಆನೈಮುಡಿ) ಇದು ಪಶ್ಚಿಮ ಘಟ್ಟ ದ ಅಣ್ಣಾಮಲೈ ಪರ್ವತ ಶ್ರೇಣಿಯಲ್ಲಿರುವ ಒಂದು ಶಿಖರ. ಸಮುದ್ರ ಮಟ್ಟದಿಂದ ೮೮೪೨ ಅಡಿಗಳಷ್ಟು ಎತ್ತರವಿದ್ದು ದಕ್ಷಿಣ ಭಾರತದಲ್ಲೇ ಅತ್ಯಂತ ಎತ್ತರವಾದ ಶಿಖರವಾಗಿದೆ.ಇದು ಕೇರಳ ರಾಜ್ಯದಲ್ಲಿದೆ.
ಸ್ಯಾಕ್ಸೋಫೋನ್
ಕೇವಲ ಹಿತ್ತಳೆಯಲ್ಲದೆ ಕೆಲವೊಮ್ಮೆ ಸ್ಯಾಕ್ಸೊಫೋನ್ ಗೆ ಬೆಳ್ಳಿ, ಚಿನ್ನ, ನಿಕೆಲ್ ಮೊದಲಾದ ಲೋಹಗಳ ಲೇಪನ ಕೊಡುವುದು೦ಟು. ಒಂದು ತುದಿಯಿ೦ದ ಊದುವುದಕ್ಕೆ ಇರುವ ಭಾಗ ಪ್ಲಾಸ್ಟಿಕ್, ಮರ, ದಪ್ಪ ರಬ್ಬರ್, ಅಥವಾ ಕೆಲವೊಮ್ಮೆ ಗಾಜಿನಿ೦ದ ಮಾಡಲ್ಪಡುತ್ತದೆ. ಇದನ್ನು ನುಡಿಸುವ ವಿಧಾನ ಯಾವ ರೀತಿಯ ಸಂಗೀತಕ್ಕೆ ಉಪಗೋಗವಾಗುತ್ತಿದೆ ಎನ್ನುವುದನ್ನು ಅವಲಂಬಿಸುತ್ತದೆ. ಕರ್ನಾಟಕ ಸ೦ಗೀತಕ್ಕೆ ಇದನ್ನು ಅವಳಡಿಸುವ ವಿಧಾನದ ಸಂಶೋಧನೆ ಮುಖ್ಯವಾಗಿ ಕದ್ರಿ ಗೋಪಾಲನಾಥ್ ಅವರಿ೦ದ ನಡೆದಿದೆ.
ವರ್ಗ:ಸಂಗೀತ ವಾದ್ಯಗಳು
ಆನೆಮುಡಿ ಶಿಖರ
ವರ್ಗ:ಪಶ್ಚಿಮ ಘಟ್ಟಗಳು ವರ್ಗ:ಭೂಗೋಳ ವರ್ಗ:ಪರ್ವತಗಳು
ಪತ್ರಿಕೋದ್ಯಮ
ಪತ್ರಿಕೋದ್ಯಮವು ವಾರ್ತೆಗಳನ್ನು ಸಂಗ್ರಹಿಸಿ ಜನಸಮೂಹಕ್ಕೆ ಪ್ರಸರಿಸುವ ಕಾಯಕಗಳು. ಈ ಮಾಹಿತಿಯನ್ನು ಪತ್ರಿಕೆಗಳು, ಆಕಾಶವಾಣಿ, ದೂರದರ್ಶನ, ಅಂತರ್ಜಾಲ ಇತ್ಯಾದಿ ಮಾಧ್ಯಮಗಳಲ್ಲಿ ಪ್ರಸರಿಸಲಾಗಬಹುದು. ಸರ್ಕಾರ ಮೂಲಗಳಿಂದ ಹಾಗೂ ಸರ್ಕಾರೇತರ ಮೂಲಗಳಿಂದ ಮಾಹಿತಿಗಳನ್ನು ಸಂಗ್ರಹಿಸಿ ಅದನ್ನು ಪರಿಷ್ಕರಿಸಿದ ನಂತರ ಮಾಹಿತಿಗಳನ್ನು ಸಾರ್ವಜನಿಕರಿಗೆ ಒದಗಿಸಲಾಗುತ್ತದೆ. "ಪತ್ರಿಕೆಗಳಿಗೆ ಸುದ್ದಿಗಳೇ ಜೀವಾಳ" ಸುದ್ದಿಗಳಿಲ್ಲದ ಪತ್ರಿಕೆಗಳನ್ನೂ  ಊಹಿಸಿಕೊಳ್ಳಲು ಸಾಧ್ಯವಿಲ್ಲ.ಉತ್ತಮ ರಾಷ್ಟ್ರ, ಹಾಗೂ ಸಮಾಜಗಳನ್ನು ನಿರ್ಮಿಸಲು ಪತ್ರಿಕೆಗಳು,ದೂರದರ್ಶನ ಮಾಧ್ಯಮ,ಶ್ರವ್ಯ ಮಾಧ್ಯಮ, ತನ್ನದೇ ಆದ ಕರ್ತವ್ಯವನ್ನು  ನಿಭಾಯಿಸುತ್ತಿದೆ. ಪತ್ರಿಕೆ ಎಂದರೇ ಕೇವಲ ಸುದ್ದಿ ಸಮಾಚಾರಗಳನ್ನು ನೀಡುವ ಮದ್ಯಮವಲ್ಲಾ. ಜನರಿಗೆ ಶಿಕ್ಷಣ, ಮನೋರಂಜನೆ, ಜಾಗೃತಿ, ಪ್ರೇರೇಪಿಸುವ ವಿಚಾರಗಳಲ್ಲಿ ನಿಸ್ವಾರ್ಥ ಮನೋಭಾವನೆಯಿಂದ ಹಾಗೆಯೇ ಸಾರ್ವಜನಿಕರಿಂದ ಯಾವುದೇ ಲಾಭಗಳನ್ನು ಅಪೇಕ್ಷಿಸದೇ ಕಾರ್ಯವನ್ನು ನಿರ್ವಹಿಸುತ್ತಿದೆ. ಪ್ರತಿಯೊಂದು ಪತ್ರಿಕೆಗಳು ತಮ್ಮದೇ ಆದ ಜವಾಬ್ದಾರಿಗಳೊಂದಿಗೆ ಕಾರ್ಯನಿರ್ವಹಿಸುತ್ತಿರುತ್ತದೆ. ಪ್ರಸ್ತುತದ ದಿನಗಳಲ್ಲಿ ಪತ್ರಿಕೆಗಳು ಮತ್ತು ವಿದ್ಯುದ್ಮನ ಮಾಧ್ಯಮಗಳು ಬಹಳಷ್ಟು ಸದ್ದು ಮಾಡುತ್ತಿವೆ. ಜನರ ಸಮಸ್ಯೆಗಳಿಗೆ ಓಗೊಟ್ಟು ಸೂಕ್ತ ಪರಿಹಾರ/ನ್ಯಾಯ ದೊರಕಿಸಿಕೊಡುವಂತಹ ಕೆಲಸ ಮಾಡುತ್ತಿವೆ.
ಉಲ್ಲೇಖ
* ವರ್ಗ:ಸಂಪರ್ಕ
ವಾಯುಭಾರ ಕುಸಿತ
thumb|right|175px|ಐಸ್ಲ್ಯಾಂಡ್ ಬಳಿ ಒಂದು ವಾಯುಭಾರ ಕುಸಿತ ಹೊಂದಿರುವ ಪ್ರದೇಶ. ವಾಯುಭಾರ ಕುಸಿತವು ಭೂಮಿಯ ಒಂದು ಭಾಗದಲ್ಲಿ ವಾಯುಭಾರವು ಸುತ್ತಲಿನದಕ್ಕಿಂತ ಕಡಿಮೆ ಇರುವ ಪರಿಸ್ಥಿತಿ. ಹವಾಮಾನದಲ್ಲಿ ಆಗುವ ಬದಲಾವಣೆಗಳು ವಾಯುಭಾರ ಕುಸಿತ ಹಾಗೂ ಚಂಡಮಾರುತಕ್ಕೆ ಮೂಲ ಕಾರಣ. ಸಮುದ್ರದ ಮೇಲ್ಮೈನಲ್ಲಿ ಉಂಟಾಗುವ ವ್ಯತ್ಯಾಸಗಳು, ವಾತಾವರಣದಲ್ಲಿ ಗಾಳಿಯ ಒತ್ತಡದಲ್ಲಿ ಉಂಟಾಗುವ ಏರುಪೇರಿನಿಂದ ಪ್ರಬಲವಾದ ಸುಂಟರಗಾಳಿ ಮೇಲೇಳುತ್ತದೆ. ಸಮುದ್ರಮಟ್ಟದಿಂದ ಇದು ಗಂಟೆಗೆ ೨೦೦ರಿಂದ ೨೦೦೦ ಕಿ.ಮೀ. ವೇಗದಲ್ಲಿ ತೀಕ್ಷ್ಣವಾಗಿ ಬೀಸುತ್ತದೆ. ವಾಯುಭಾರ ಕುಸಿತದಿಂದ ಮಳೆ ಮೋಡಗಳೆಲ್ಲ ತೇಲಿಬಂದು ಸಾಮಾನ್ಯಕ್ಕಿಂತ ಅಧಿಕ ಮಳೆ ಸುರಿಯುತ್ತದೆ. ಈ ಗಾಳಿ ಯಾವ ದಿಕ್ಕಿಗೆ ಬೀಸುತ್ತದೋ ಅತ್ತ ಮಳೆ ಮೋಡಗಳು ಚದುರಿಹೋಗಿ ಮಳೆಯನ್ನು ಸುರಿಸುತ್ತವೆ. ಒಮ್ಮೊಮ್ಮೆ ಹಲವು ದಿನಗಳ ಕಾಲ ಗಾಳಿಯ ವೇಗ ಒಂದೇ ದಿಕ್ಕಿನಲ್ಲಿ ನೆಲೆನಿಲ್ಲುವುದೂ ಉಂಟು. ಮಳೆಯ ಮಾರುತಗಳು ಆರಂಭವಾಗುವ ಸಮಯದಲ್ಲೇ ಗಾಳಿಯ ವೇಗವೂ ಹೆಚ್ಚಿರುತ್ತದೆ. ಇಂತಹ ಸಮಯದಲ್ಲೇ ವಾಯುಭಾರ ಕುಸಿತ ಹೆಚ್ಚಾಗಿ ಸಂಭವಿಸುತ್ತದೆ.
ವರ್ಗ:ಹವಾಮಾನ ವರ್ಗ:ಚಂಡಮಾರುತಗಳು
ಮೈಸೂರು ಪಾಕ್
ಮೈಸೂರು ಪಾಕ - ಕರ್ನಾಟಕದ ಪ್ರಸಿದ್ಧ ಸಿಹಿ ತಿಂಡಿ.ಮೈಸೂರು ಪಾಕ್ ಒಂದು ಕರ್ನಾಟಕದ ಸಮೃದ್ಧ ಸಿಹಿ ಭಕ್ಷ್ಯ ಆಗಿದೆ, ಇದನ್ನು ತುಪ್ಪದಿಂದ ತಯಾರಿಸಲಾಗುತ್ತದೆ. ಇದು ಮೈಸೂರಿನಲ್ಲಿ ಹುಟ್ಟಿಕೊಂಡಿತು. ಇದು ಹೇರಳ ಪ್ರಮಾಣದಲ್ಲಿ ತುಪ್ಪವನ್ನು ಬಳಸಿ ಮತ್ತು, ಸಕ್ಕರೆ, ಕಡಲೆ ಹಿಟ್ಟು, ಏಲಕ್ಕಿಯನ್ನು ಬಳಸಿ ಮಾಡಲಾಗುತ್ತದೆ. ಈ ಸಿಹಿಯ ರಚನೆ ಮಿಠಾಯಿಗಳಿಗೆ ಹೋಲುತ್ತದೆ. ತಯಾರಿಸಲು ಬೇಕಾದ ಸಾಮಾಗ್ರಿಗಳು-ಕಡಲೆಹಿಟ್ಟು,ಸಕ್ಕರೆ,ತುಪ್ಪ,ರಿಫೈನ್ಡ್ ಎಣ್ಣೆ.
ಇತಿಹಾಸ
* ಪಾಕ್ (ಅಥವಾ ಪಾಕ, ನಿಖರವಾಗಿ, ಸಂಸ್ಕೃತ ಮತ್ತು ಇತರೆ ಭಾರತೀಯ ದೇಶೀಯ ಭಾಷೆಗಳ, ಸಿಹಿ ಎಂದು ಅರ್ಥ ಕೊಡುತ್ತದೆ). ಇದು ಸಾಂಪ್ರದಾಯಿಕವಾಗಿ ಮದುವೆ ಮತ್ತು ದಕ್ಷಿಣ ಭಾರತದ ಇತರ ಹಬ್ಬಗಳಲ್ಲಿ ಬಡಿಸಲಾಗುತ್ತದೆ, ಮತ್ತು ಜೊತೆಗೆ ಶ್ರೀಮಂಥಗಳಲ್ಲಿ ಅತ್ಯಂತ ಜನಪ್ರಿಯವಾಗಿದೆ. ಕನ್ನಡದಲ್ಲಿ ಪಾಕ ಶಾಸ್ತ್ರ ಅಂದರೆ (ಸಣ್ಣ ಪಾಕ) ಅಡುಗೆ ಪ್ರಕ್ರಿಯೆಗಳು ಅಥವಾ ಅಡುಗೆ ತಂತ್ರಗಳು ಎಂದು ಅರ್ಥ.
ಉಲ್ಲೇಖಗಳು
ವರ್ಗ:ಕರ್ನಾಟಕ ವರ್ಗ:ಆಹಾರ
ಕೊಂಕಣಿ
ಕೊಂಕಣಿಯು ಭಾರತ ದೇಶದ ಪಶ್ಚಿಮ ಕರಾವಳಿಯ ಒಂದು ಆಡುಭಾಷೆಯಾಗಿದೆ.ಗೋವಾ ರಾಜ್ಯದ ಅಧಿಕೃತ ಭಾಷೆ ಕೊಂಕಣಿಯಾಗಿದೆ. ಕೊಂಕಣಿಗೆ ತನ್ನದೇ ಆದ ಲಿಪಿಯಿಲ್ಲ.ಕೊಂಕಣಿಯು ಭಾರತದ ಸಂವಿಧಾನದ ೮ನೇ ಪರಿಚ್ಛೇದದಲ್ಲಿ ಸೇರಿಸಲ್ಪಟ್ಟ ೨೨ಭಾಷೆಗಳಲ್ಲಿ ಒಂದಾಗಿದೆ.ಕೊಂಕಣಿಯು ಅನೇಕ ಉಪಭಾಷೆಗಳನ್ನು ಹೊಂದಿದೆ.
ಸಮಕಾಲೀನ ಕೊಂಕಣಿ
ಸಮಕಾಲೀನ ಕೊಂಕಣಿಯನ್ನು ದೇವನಾಗರಿ, ಕನ್ನಡ, ಮಲಯಾಳಂ, ಪರ್ಷಿಯನ್ ಮತ್ತು ಲ್ಯಾಟಿನ್ ಬರವಣಿಗೆಗಳಲ್ಲಿ ಬರೆಯಲಾಗುತ್ತದೆ. ಇದನ್ನು ತಮ್ಮ ತಮ್ಮ ಸ್ಥಳೀಯ ಭಾಷೆಗಳ ಲಿಪಿಯಲ್ಲಿ ಹೆಚ್ಚಾಗಿ ಬರೆಯುತ್ತಾರಾದರೂ ದೇವನಾಗರಿ ಲಿಪಿಯಲ್ಲಿ ಗೋವಾದವರ Antruz ಭಾಷೆ ಸ್ಟ್ಯಾಂಡರ್ಡ್ ಕೊಂಕಣಿ ಎಂದು ಗುರುತಿಸಲಾಗಿದೆ.
ಕೊಂಕಣಿಯ ಪುನರುಜ್ಜೀವನ
ಗೋವಾದ ಕ್ರಿಶ್ಚಿಯನ್ ಸಮುದಾಯದವರು ಅಧಿಕೃತವಾಗಿ ಹಾಗು ಸಾಮಾಜಿಕವಾಗಿ ಪೋರ್ಚುಗೀಸ್ ಭಾಷೆಯನ್ನು ಬಳಸುತ್ತಿದ್ದರಾದ್ದರಿಂದ ಕೊಂಕಣಿಯ ಸ್ಥಿತಿ ದಯನೀಯವಾಗಿತ್ತು.ಕೊಂಕಣಿಯಲ್ಲಿ ಹಿಂದೂ ಮತ್ತು ಕ್ರಿಶ್ಚಿಯನ್ ವಿಭಾಗಗಳಿತ್ತು. ಅದಲ್ಲದೆ ಹಿಂದೂಗಳ ಕೊಂಕಣಿಯ ಮೇಲೆ ಮರಾಠಿಯ ಪ್ರಾಬಲ್ಯವಿತ್ತು.ಹೀಗಿರಲು ವಾಮನ ರಘುನಾಥ ಶೆಣೈ ವರ್ದೆ ವಲೌಲಿಕರ್ ಅವರು ಜಾತಿ ಧರ್ಮದ ಭೇಧವಿಲ್ಲದೆ ಕೊಂಕಣಿ ಸಮುದಾಯದವರನ್ನು ಒಗ್ಗೂಡಿಸಲು ಶ್ರಮಿಸಿದರು. ಪೋರ್ಚುಗೀಸರ ವಿರುದ್ಧ ಮತ್ತು ಮರಾಠಿ ಪ್ರಾಬಲ್ಯತೆಯ ವಿರುದ್ಧ ಬಹುತೇಕ ಏಕಾಂಗಿಯಾಗಿ ಹೋರಾಡಿದರು.ಕೊಂಕಣಿಯಲ್ಲಿ ಅನೇಕ ಲೇಖನಗಳನ್ನು ಬರೆದರು.ಹಾಗಾಗಿ ಅವರನ್ನು ಆಧುನಿಕ ಕೊಂಕಣಿ ಸಾಹಿತ್ಯದ ಪ್ರವರ್ತಕರೆಂದು ಪರಿಗಣಿಸಲಾಗಿದೆ.ಅವರು ನಿಧನ ಹೊಂದಿದ ದಿನದಂದು(ಏಪ್ರಿಲ್ ೯) "ವಿಶ್ವ ಕೊಂಕಣಿ ದಿನ"ವನ್ನು ಆಚರಿಸಲಾಗುತ್ತಿದೆ.
ಸ್ವಾತಂತ್ರ್ಯನಂತರದ ಅವಧಿಯಲ್ಲಿ
೧೯೬೧ ರಲ್ಲಿ ಪೋರ್ಚುಗೀಸರಿಂದ ಸ್ವಾಧೀನಪಡಿಸಿಕೊಂಡ ನಂತರ ಗೋವಾ ರಾಜ್ಯವು ಕೇಂದ್ರದ ಆಡಳಿತಕ್ಕೊಳಪಟ್ಟಿತು.ಕೊಂಕಣಿ ಸ್ವತಂತ್ರ ಭಾಷೆಯೊ ಅಥವಾ ಮರಾಠಿಯ ಉಪಭಾಷೆಯೊ ಎಂಬ ಬಗ್ಗೆ ಚರ್ಚಿಸಲಾಯಿತು.ಜನಾಭಿಪ್ರಾಯ ಸಂಗ್ರಹಿಸಿದ ನಂತರ ಗೋವಾವನ್ನು ಸ್ವತಂತ್ರ ರಾಜ್ಯವಾಗಿಯೆ ಉಳಿಸಲಾಯಿತು.
ಸ್ವತಂತ್ರ ಭಾಷೆಯಾಗಿ ಗುರುತಿಸುವಿಕೆ
ಕೊಂಕಣಿ ಮರಾಠಿ ಪ್ರಾಂತ್ಯ ಮತ್ತು ಒಂದು ಸ್ವತಂತ್ರ ಭಾಷೆಯಲ್ಲ ಎಂದು ಕೆಲವು ಮರಾಠಿಗರ ಒತ್ತಾಯ ಮುಂದುವರಿಯಿತು.ವಿವಾದ ಇತ್ಯರ್ಥಗೊಳಿಸಲು ಭಾಷಾ ತಜ್ಞರ ಒಂದು ಸಮಿತಿಯನ್ನು ನೇಮಿಸಲಾಯಿತು. ೨೬ ಫೆಬ್ರವರಿ ೧೯೭೫ ರಂದು ಸಮಿತಿಯು ಕೊಂಕಣಿಯು ಒಂದು ಸ್ವತಂತ್ರ ಮತ್ತು ಸಾಹಿತ್ಯಕ ಭಾಷೆ ಮತ್ತು ಅದರ ಮೇಲೆ ಪೋರ್ಚುಗೀಸ್ ಭಾಷೆಯ ಗಾಢ ಪ್ರಭಾವವಿದೆ ಎಂಬ ತೀರ್ಮಾನಕ್ಕೆ ಬಂದಿತು.
ಬಾಹ್ಯ ಕೊಂಡಿಗಳು
ವರ್ಗ:ಭಾಷೆಗಳು ವರ್ಗ:ಭಾರತದ ಭಾಷೆಗಳು ವರ್ಗ:ಕನ್ನಡ ಲಿಪಿಯಾಧಾರಿತ ಭಾಷೆಗಳು ವರ್ಗ:ಇಂಡೋ-ಆರ್ಯನ್ ಭಾಷೆಗಳು
ಪರಿಚಯ (ಕಿರುತೆರೆ ಕಾರ್ಯಕ್ರಮ)
ಪರಿಚಯ: ಬೆಂಗಳೂರು ದೂರದರ್ಶನ ಕಿರುತೆರೆ ವಾಹಿನಿಯಲ್ಲಿ ಪ್ರಸಾರವಾದ ವಿಶೇಷ ರೀತಿಯ ಸಂದರ್ಶನ ಕಾರ್ಯಕ್ರಮ ಸರಣಿ. ಸಮಾಜದ ವಿವಿದ ಹಂತಗಳಲ್ಲಿರುವ ಜನಸಾಮಾನ್ಯರನ್ನು ಅವರ ದಿನ ನಿತ್ಯದ ಕೆಲಸದಲ್ಲಿರುವಾಗ, ಅವರ ಬಳಿಯೇ ಹೋಗಿ ಸಂದರ್ಶಿಸುವ ಕಾರ್ಯಕ್ರಮವಾಗಿತ್ತು. ಇದನ್ನು ಕನ್ನಡ ಚಿತ್ರ ನಟ/ನಿರ್ದೇಶಕ ಶಂಕರ್ ನಾಗ್ ನಡೆಸಿಕೊಡುತ್ತಿದ್ದರು. ಅವರ ಅವಸಾನದ ನಂತರ ನಟ ರಮೇಶ್ ಇದನ್ನು ಮುಂದುವರೆಸಿದರು. ಗಾರೆ ಕೆಲಸ ಮಾಡುವವರು, ಗ್ಯಾರೇಜ್ ಮಾಲೀಕರು, ಆಟೋ ಡ್ರೈವರ್‌ ಹೀಗೆ ವಿವಿಧ ಉದ್ಯೋಗಗಳಲ್ಲಿ ನಿರತರಾದವರ ಪರಿಚಯ ಕ್ರಮ ಇದಾಗಿತ್ತು.
ವರ್ಗ:ಕಿರುತೆರೆ ಕಾರ್ಯಕ್ರಮಗಳು
ಪಾವ್ಲೊ ಕೊಯೆಲೊ
thumb ಪಾವ್ಲೊ ಕೊಹಿಲೊ ಪಾವ್ಲೊ ಕೊಹಿಲೊ ಜನನ: ಆಗಸ್ಟ್ 24, 1947 (೨೪/೦೮/೧೯೪೭) (66ವರ್ಷ) ಜನ್ಮಸ್ಥಳ: ರಿಯೋ ಡಿಜನೈರೋ, ಬ್ರೆಜಿಲ್ ವೃತ್ತಿ : ಸಾಹಿತಿ, ಕಾದಂಬರಿಕಾರ, ಕವಿ,ಚಿತ್ರಸಾಹಿತಿ. ಬ್ರೆಜಿಲ್ ಮೂಲದ ಪೋರ್ಚುಗೀಸ್, ಸ್ಪಾನಿಷ್ ಹಾಗೂ ಆಂಗ್ಲ ಭಾಷೆಗಳ ವಿಶ್ವಪ್ರಸಿದ್ಧ ಸಾಹಿತಿ, ಇವರು ಬ್ರೆಜಿಲ್ ದೇಶದ ರಿಯೋಡಿಜನೈರೋ ನಗರದಲ್ಲಿ (೨೪/೦೮/೧೯೪೭) ರಲ್ಲಿ ಜನಿಸಿದರು. ಪಾವ್ಲೊ ಕೊಹಿಲೊ ವಿಶ್ವದ ಆತ್ಯಂತ ಜನಪ್ರಿಯ ಸಾಹಿತಿಗಳಲೊಬ್ಬರು.
ಪಾವ್ಲೊ ಕೊಹಿಲೊರವರು ಬಾಲ್ಯದಲ್ಲಿ ಸದಾ ಅನ್ಯಮನಸ್ಕರಾಗಿದ್ದು ಪೋಷಕರಿಗೆ ತಲೆನೋವಾಗಿದ್ದರು, ಇವರಿಂದ ಬೇಸತ್ತಿದ್ದ ಪೋಷಕರು ಮಾನಸಿಕ ಚಿಕಿತ್ಸಾ ಕೇಂದ್ರಕ್ಕೆ ಸೇರಿಸಿದ್ದರು, ೨೦ವರ್ಷಗಳ ತರುವಾಯ ಅಲ್ಲಿಂದ ಬಿಡುಗಡೆಗೊಂಡ ಪೌಲೊ, ಹಿಪ್ಪಿಗಳಡೆಗೆ ಆಕರ್ಷಿತರಾಗಿದ್ದರು, ೧೯೬೫ರಿಂದ ೧೯೭೪ರವರೆಗೆ ಚಿತ್ರಗೀತೆಗಳನ್ನು ಬರೆಯುವುದರ ಮೂಲಕ ಪ್ರಸಿದ್ಧರಾಗಿದ್ದರು. ೧೯೭೪ರಲ್ಲಿ ಬ್ರೆಜಿಲ್ ನ ಮಿಲಿಟರಿ ಸರಕಾರವು ಸಂಶಯಾಸ್ಪದ ಕಾರಣಗಳಿಗೆ ಇವರನ್ನು ಬಂಧಿಸಿತ್ತು. ೧೯೮೨ರಲ್ಲಿ ಪೌಲೊ ಕೊಹಿಲೊರ ಮೊದಲ ಕೃತಿ ಹೆಲ್ ಆರ್ಚೀಸ್ ಬಿಡುಗಡೆಯಾಯಿತು,ಇದು ಓದುಗರ ಗಮನಸೆಳೆಯುವಲ್ಲಿ ವಿಫಲವಾಯಿತು, ೧೯೮೬ರಲ್ಲಿ ತಮ್ಮ ಜೀವನಾನುಭವಗಳಿಂದ ಆಧಾರಿತವಾದ ದಿ ಪಿಲ್ಗ್ರಿಮೇಜ್ ಹಾಗೂ ದಿ ಅಲ್ ಕೆಮಿಸ್ಟ್ ಅನ್ನು ಬರೆದ ಪಾವ್ಲೊ ಅಪಾರ ಜನಮನ್ನಣೆಗಳಿಸಿದರು.
ದಿ ಆಲ್ ಕೆಮಿಸ್ಟ್ ಪಾವ್ಲೊ ಕೊಹಿಲೊರವರ ಅತ್ಯಂತ ಪ್ರಸಿದ್ದ ಕೃತಿಯಾಗಿದ್ದು ಸುಮಾರು ೮೦ ಭಾಷೆಗಳಿಗೆ ಅನುವಾದಗೊಂಡಿದ್ದು, ಸುಮಾರು ೧೫೦ ಮಿಲಿಯನ್ ಪ್ರತಿಗಳಷ್ಟು ಮಾರಾಟವಾಗಿದೆ.
ವೆರೋನಿಕಾ ಡಿಸೈಡ್ಸ್ ಟು ಡೈ, ಬ್ರಿಡಾ, ಇಲೆವನ್ ಮಿನಿಟ್ಸ್, ದಿ ಝಹೀರ್, ದಿ ಡೆವಿಲ್ ಅಂಡ್ ಮಿಸ್ ಪ‌್ಯಮ್ರಾ, ದಿ ವಲ್ಕರಿಯಸ್, ದಿ ಫಿಫ್ತ್ ಮೌಂಟೇನ್, ಆಂಡ್ ದಿ ವಿನ್ನರ್ ಸ್ಟ್ಯಾಂಡ್ಸ್ ಅಲೋನ್, ಬೈ ದಿ ರಿವರ್ ಪೈಡ್ರಾ ಐ ಸ್ಯಾಟ್ ಡೌನ್ ಅಂಡ್ ವೆಪ್ಟ್, ಮನುಸ್ಕ್ರಿಪ್ಟ್ ಫೌಂಡ್ ಇನ್ ಆಕ್ರಾ ಇವು ಪಾವ್ಲೊ ಕೊಹಿಲೊರವರ ಇತರ ಕೃತಿಗಳು, ಅಡಲ್ಟರಿ ಎಂಬ ಪುಸ್ತಕವು ಅಗಸ್ಟ್ ೨೦೧೪ರಲ್ಲಿ ಸ್ಪಾನಿಷ್ ಹಾಗೂ ಆಂಗ್ಲ ಅವೃತ್ತಿಗಳಲ್ಲಿ ಬಿಡುಗಡೆಯಾಗಲಿದೆ ಅವರು ಅನೇಕ ಅಂತರರಾಷ್ಟ್ರೀಯ ಪ್ರಶಸ್ತಿಗಳ ಗ್ರಾಹಿಯಾಗಿದ್ದಾರೆ, ಅವುಗಳಲ್ಲಿ ವಿಶ್ವ ಆರ್ಥಿಕ ವೇದಿಕೆಯ ಕ್ರಿಸ್ಟಲ್ ಪ್ರಶಸ್ತಿ ಮತ್ತು ಫ಼್ರಾನ್ಸ್‍ನ ಲೀಜ಼್ಞಾ ಡೂನರ್ ಕೆಲವು.
ಉಲ್ಲೇಖಗಳು
ವರ್ಗ:ಕಾದಂಬರಿಕಾರರು ವರ್ಗ:ವಿಲೀನಗೊಳಿಸಬೇಕಿರುವ ಲೇಖನಗಳು
ಜೀತ ಪದ್ಧತಿ
ಜೀತ ಪದ್ಧತಿಯು ಭೂಮಾಲೀಕ ಹಾಗೂ ಬೇಸಾಯಗಾರನ ಸಂಬಂಧವನ್ನು ಕ್ರಮಪಡಿಸುವ ಊಳಿಗಮಾನ್ಯಯುಗದ ಒಂದು ಪದ್ಧತಿ (ಸರ್ಫ್‍ಡಮ್). ಇದು ಚೀನ, ಈಜಿಪ್ಟ, ಮಧ್ಯಯುಗದ ಯೂರೋಪ್, ಜಪಾನ್, ರಷ್ಯ ಮುಂತಾದ ದೇಶಗಳಲ್ಲಿ ಪ್ರಚಲಿತವಾಗಿತ್ತು. ಇದು ಒಂದೊಂದು ಪ್ರದೇಶದಲ್ಲಿ ಒಂದೊಂದು ಮಾದರಿಯದಾಗಿದ್ದಿತಾದರೂ ಇದರ ಮುಖ್ಯ ಲಕ್ಷಣಗಳು ಎಲ್ಲೆಡೆಯಲ್ಲಿಯೂ ಏಕರೀತಿಯಾಗಿದ್ದವು. ಪಡೆದ ಸಾಲಕ್ಕೆ ಪ್ರತಿಯಾಗಿಯೋ ಅನ್ಯ ಜೀವನೋಪಾಯವಿಲ್ಲದೆಯೋ ಶ್ರೀಮಂತನ ಮನೆಯ ಆಳಾಗಿ ದುಡಿಯುವ ಪದ್ಧತಿ ಭಾರತದಲ್ಲಿ ಈಗಲೂ ಇದೆ. ಇದು ಪಾಶ್ಚಾತ್ಯ ರೀತಿಯ ಜೀತಪದ್ಧತಿಯಲ್ಲ. ಇದೂ ಜೀತಾಗಾರಿಕೆಯೆನಿಸಿಕೊಂಡಿದೆ, ಮಧ್ಯಯುಗದ ಯೂರೋಪಿನಲ್ಲಿ ಭೂಮಿಯೆಲ್ಲವೂ ಮೇನರ್ ಅಥವಾ ಜಹಗೀರುಗಳೆಂಬ ದೊಡ್ಡ ವಿಭಾಗಗಳಾಗಿ ವಿಂಗಡಿಸಲ್ಪಟ್ಟು ಒಂದೊಂದು ಜಹಗೀರು ಒಬ್ಬೊಬ್ಬ ಪ್ರಭು ಅಥವಾ ಒಡೆಯನಿಗೆ (ಲಾರ್ಡ್) ಸೇರಿತ್ತು. ಇದರ ಪೈಕಿ ಒಂದು ಭಾಗ ಜಮೀನು ಪ್ರಭುವಿನ ಅನುಭೋಗಕ್ಕಾಗಿಯೇ ಸಾಗುವಳಿಯಾಗುತ್ತಿತ್ತು. ಉಳಿದ ಭಾಗವನ್ನು ಹಲವಾರು ಜೀತಗಾರರು ಪ್ರಭುವಿನಿಂದ ಪಡೆದು ಸಾಗುವಳಿ ಮಾಡುತ್ತಿದ್ದರು. ಇವರು ತಮ್ಮ ಹಿಡುವಳಿಯ ಜೊತೆಗೆ ಪ್ರಭುವಿನ ಭೂಮಿಯನ್ನೂ ಸಾಗುವಳಿ ಮಾಡಬೇಕಾಗಿತ್ತು.
ಜೀತ ಪದ್ಧತಿಯ ಕ್ರಮ
ಒಡಯನಿಗಾಗಿ ಜೀತಗಾರ ಅನೇಕ ವಿಧದಲ್ಲಿ ದುಡಿಯಬೇಕಿತ್ತು. ವಾರಕ್ಕೆ ಎರಡು ಮೂರು ದಿನ ಒಡೆಯನ ಜಮೀನಿನಲ್ಲಿ ಬಿಟ್ಟಿ ದುಡಿಯಬೇಕು. ಇದಲ್ಲದೆ ಒಡೆಯನನ್ನು ತೃಪ್ತಿಪಡಿಸಲು ಇತರ ರೀತಿಯಲ್ಲೂ ದುಡಿಯಬೇಕಿತ್ತು. ತನ್ನ ಜಮೀನಿನ ಕೆಲಸ ಎಷ್ಟೇ ತುರ್ತಾಗಿರಲಿ, ಒಡೆಯನ ಭೂಮಿಯನ್ನು ಮೊದಲು ಉತ್ತು ಅವನ ಭೂಮಿಯ ಬೆಳೆಯ ಕೊಯ್ಲು ಮಾಡಬೇಕು. ಬಿರುಗಾಳಿ ಮತ್ತು ಕ್ರಿಮಿಕೀಟಗಳಿಂದ ನಾಶವಾಗದಂತೆ ಒಡೆಯನ ಬೆಳೆಯನ್ನು ರಕ್ಷಿಸಬೇಕು. ಅವನ ಧಾನ್ಯವನ್ನೂ ಇತರ ಸರಕುಗಳನ್ನೂ ಮಾರುಕಟ್ಟೆಗೆ ಸಾಗಿಸಬೇಕು. ತನ್ನ ಸ್ವಂತ ಕೆಲಸ ಬಿಟ್ಟು ರಸ್ತೆ, ಸೇತುವೆ ಇತ್ಯಾದಿಗಳನ್ನು ದುರಸ್ತು ಮಾಡಿಕೊಡಬೇಕು. ಅಷ್ಟೇ ಅಲ್ಲ, ಅವನಲ್ಲಿದ್ದ ಯಾವುದೇ ವಸ್ತು, ಕುರಿ, ಕೋಳಿ ಎಲ್ಲದರ ಮೇಲೂ ಪ್ರಭುವಿನ ಒಡೆತನವಿತ್ತು.
ಜೊತೆಗೆ ಜೀತಗಾರ ಒಡೆಯನನ್ನೇ ಅವಲಂಬಿಸಿದ್ದ. ಇದರ ಸಂಕೇತವಾಗಿ ಅವನ ಒಡೆಯನಿಗೆ ಒಂದು ಬಗೆಯ ತಲೆಗಂದಾಯ ಸಲ್ಲಿಸಬೇಕಾತ್ತು. ಈ ಸಲ್ಲಿಕ ತೀರ ಹೆಚ್ಚಿನದೇನೂ ಆಗಿರಲಿಲ್ಲ. ಆದರೆ ಇದು ಒಡೆಯನ ಆಶ್ರಯವನ್ನು ಅಂಗೀಕರಿಸಿದ್ದರ ಸಂಕೇತ. ಜೀತಗಾರ ಸತ್ತಾಗ ಅವನ ಹಿಡುವಳಿಯನ್ನು ಅವನ ಉತ್ತರಾಧಿಕಾರಿ ಪಡೆಯಬಹುದಿತ್ತು. ಆದರೆ ಇದಕ್ಕಾಗಿ ಒಡೆಯನಿಗೆ ಶುಲ್ಕ ತೆರಬೇಕಾಗಿತ್ತು. ಜೀತಗಾರನಾಗಲಿ ಅವನ ಮಕ್ಕಳಾಗಲಿ ಮದುವೆಯಾಗುವಂತಿದ್ದರೆ ಒಡೆಯನ ಅನುಮತಿಯನ್ನು ಪಡೆಯಬೇಕಾಗಿತ್ತು. ಏಕೆಂದರೆ ಜೀತಗಾರ ಇಲ್ಲವೆ ಅವನ ಮಕ್ಕಳು ಸ್ವತಂತ್ರಸ್ತ್ರೀಯರನ್ನು ಮದುವೆ ಮಾಡಿಕೊಳ್ಳುವಂತಿದ್ದರೆ ಅವರಿಗೆ ಹುಟ್ಟುವ ಮಕ್ಕಳು ಪ್ರಚಲಿತ ಸಂಪ್ರದಾಯದ ಪ್ರಕಾರ ಸ್ವತಂತ್ರರಾಗಿ ಒಡೆಯನಿಗೆ ಮುಂದೆ ಜೀತಗಾರರ ಸರಬರಾಜು ಕಡಿಮೆಯಾಗಿ ಸಾಗುವಳಿಗೆ ತೊಂದರೆಯುಂಟಾಗುತ್ತಿತ್ತು.
ಸ್ವಾತಂತ್ರ್ಯದ ಕೊರತೆ
ಹೀಗೆ ಜೀತಗಾರನಿಗೆ ಒಂದು ದೃಷ್ಟಿಯಲ್ಲಿ ವ್ಯಕ್ತಿಸ್ವಾತಂತ್ರ್ಯ ಹಾಗೂ ಆರ್ಥಿಕ ಸ್ವಾತಂತ್ರ್ಯವಿರಲಿಲ್ಲ. ಜೀತಗಾರನ ಸ್ಥಿತಿಯನ್ನು ಅರ್ಥಮಾಡಿಕೊಳ್ಳಬೇಕಾದರೆ ಅವನನ್ನು ಈಗಿನ ಗೇಣಿದಾರ ಹಾಗೂ ಗುಲಾಮನೊಡನೆ ಹೋಲಿಸಬೇಕು. ಗೇಣಿದಾರ ಭೂಮಾಲೀಕನ ಜಮೀನನ್ನು ಸಾಗುವಳಿಮಾಡಿ ಪ್ರತಿಯಾಗಿ ಒಪ್ಪಂದದ ಪ್ರಕಾರ ಗೇಣಿಯನ್ನು ಹಣರೂಪದಲ್ಲಾಗಲಿ ಧಾನ್ಯರೂಪದಲ್ಲಾಗಲಿ ಸಲ್ಲಿಸುತ್ತಾನೆ. ಇವನು ಇಚ್ಛೆಬಂದಾಗ ಭೂಮಾಲೀಕನ ಸಂಬಂಧವನ್ನು ತ್ಯಜಿಸುವ ಸ್ವಾತಂತ್ರ್ಯ ಪಡೆದಿರುತ್ತಾನೆ. ಇವನು ಭೂಮಾಲೀಕನಿಗೆ ಬೇರೆಯಾವ ರೀತಿಯಲ್ಲೂ ಕಟ್ಟುಬಿದ್ದಿರುವುದಿಲ್ಲ. ಜೀತಗಾರನೂ ಪ್ರಭುವಿನಿಂದ ಪಡೆದ ಭೂಮಿಯನ್ನು ಸಾಗುವಳಿ ಮಾಡಿ ಪ್ರತಿಯಾಗಿ ಶ್ರಮ, ಹಣ ಇಲ್ಲವೇ ಧಾನ್ಯದ ರೂಪದಲ್ಲಿ ಕಾಣಿಕೆ ಸಲ್ಲಿಸುತ್ತಿದ್ದನಾದರೂ ಗೇಣಿದಾರನ ಹಾಗೆ ಅವನು ಬೇರೆ ಒಡೆಯನಲ್ಲಿ ಸೇರಿಕೊಳ್ಳುವ, ಇಲ್ಲವೇ ಮತ್ತೊಂದು ಸ್ಥಳಕ್ಕೆ ವಲಸೆ ಹೋಗುವ ಸ್ವಾತಂತ್ರ್ಯ ಪಡೆದಿರಲಿಲ್ಲ. ಅವನು ನೆಲಕ್ಕೆ ಕಟ್ಟುಬಿದ್ದಿದ್ದ. ಅವನು, ಪ್ರಭು ಎಲ್ಲರೂ ಕಟ್ಟುಕಟ್ಟಳೆಗಳಿಂದ ಬಂಧಿತರಾಗಿದ್ದರು. ಜೀತಗಾರನ ಸ್ಥಿತಿಗುಲಾಮನ ಸ್ಥಿತಿಯಂತೇನೂ ಇರಲಿಲ್ಲ. ಗುಲಾಮನು ಉತ್ಪಾದನೆಯ ಪ್ರಕ್ರಿಯೆಯಲ್ಲಿ ಪ್ರಯೋಗಿಸುವಂಥ ಉಪಕರಣಗಳ ಪೈಕಿ ಒಂದೆನೆಸಿ, ಒಡೆಯನ ಸ್ವತ್ತಾಗಿರುತ್ತಿದ್ದ. ಗುಲಾಮನ ಶ್ರಮಕ್ಕೆ ಪ್ರತಿಯಾಗಿ ಊಟ ವಸತಿಗಳನ್ನು ಒಡೆಯ ಒದಗಿಸುತ್ತಿದ್ದ. ಗುಲಾಮನನ್ನು ಒಡೆಯ ಇತರ ಪ್ರಾಣಿಗಳಂತೆ ಅಥವಾ ವಸ್ತುವಿನಂತೆ ಮಾರಬಹುದಿತ್ತು. ಆಗ ಗುಲಾಮ ತನ್ನ ಒಡೆಯನಿಂದ ಮಾತ್ರವಲ್ಲದೆ ತನ್ನ ಬಂಧುಬಳಗದಿಂದಲೂ ಬೇರ್ಪಟ್ಟು ಹೊಸ ಒಡೆಯನಲ್ಲಿಗೆ ವರ್ಗವಾಗುತ್ತಿದ್ದ. ಆದರೆ ಜೀತಗಾರನ ಸ್ಥಿತಿ ಇಷ್ಟು ದಾರುಣವಾಗಿರಲಿಲ್ಲ. ಜೀತಗಾರ ತನ್ನ ಊಟ ವಸತಿಗಳನ್ನು ತಾನೇ ಒದಗಿಸಿಕೊಳ್ಳುತ್ತಿದ್ದುದಲ್ಲದೆ ತನ್ನ ಅವಶ್ಯಕತೆಗಳಿಗಿಂತ ಹೆಚ್ಚಾಗಿ ಉತ್ಪಾದಿಸುವ ಸ್ವಾತಂತ್ರ್ಯ ಪಡೆದಿದ್ದ. ಅವನ ಪಾಲಿಗೆ ಬಂದಿದ್ದ ಜಮೀನಿನಿಂದ ಅಥವಾ ಅವನ ಬಳಗದಿಂದ ಅವನನ್ನು ಪ್ರತ್ಯೇಕಿಸಿ ಮಾರುವ ಹಕ್ಕು ಒಡೆಯನಿಗಿರಲಿಲ್ಲ. ಆದರೂ ಅವನ ಒಡೆಯ ತನ್ನ ಜಮೀನಿನ ಒಡೆತನವನ್ನು ಇನ್ನೊಬ್ಬನಿಗೆ ವರ್ಗಾಯಿಸಬಹುದಿತ್ತು. ಆಗ ಸಹಜವಾಗಿ ಜೀತಗಾರನಿಗೆ ಬೇರೊಬ್ಬ ಒಡೆಯ ಸಿಗುತ್ತಿದ್ದ. ಜೀತಗಾರ ಹೊಸ ಒಡೆಯನಿಗೆ ಸೇವೆ ಸಲ್ಲಿಸಿ ತನ್ನ ಪಾಲಿನ ಭೂಮಿಯನ್ನು ಸಾಗುವಳಿ ಮಾಡಿಕೊಂಡು ಜೀವನ ಸಾಗಿಸುತ್ತಿದ್ದನಷ್ಟೆ. ಗುಲಾಮನಿಗೂ ಜೀತಗಾರನಿಗೂ ಇದ್ದ ಒಂದು ಅತ್ಯಂತ ಮುಖ್ಯವಾದ ವ್ಯತ್ಯಾಸವೆಂದರೆ, ಗುಲಾಮನಿಗೆ ಇರದಿದ್ದ ಒಂದು ರೀತಿಯ ಭದ್ರತೆ ಜೀತಗಾರನಿಗಿತ್ತು. ಜೀತ ಮಾಡುವುದರಲ್ಲಿ ಏನೇ ಕಷ್ಟಗಳಿರಲಿ, ಅವನಿಗೆ ಅವನದೇ ಆದ ಕುಟುಂಬವಿತ್ತು, ಮನೆಯಿತ್ತು ಹಾಗೂ ಸಾಗುವಳಿಗಾಗಿ ಒಂದು ತುಣುಕು ಭೂಮಿಯಿತ್ತು. ಅಲ್ಲದೆ ಎಲ್ಲ ಜೀತಗಾರರೂ ಅಷ್ಟೇನೂ ಅಸ್ವಂತಂತ್ರರಾಗಿರಲಿಲ್ಲ. ಹೆಚ್ಚಿನ ವ್ಯಕ್ತಿಸ್ವಾತಂತ್ರ್ಯ ಹಾಗೂ ಆರ್ಥಿಕ ಸ್ವಾತಂತ್ರ್ಯ ಪಡೆದ ಜೀತಗಾರರೂ ಇದ್ದರು. ಇವರು ಪ್ರಭುವಿಗಾಗಿ ಅಷ್ಟೊಂದು ದುಡಿಯಬೇಕಾಗಿರಲಿಲ್ಲ. ಪದ್ಧತಿಗೆ ಅನುಸಾರವಾಗಿ ವಾರಕ್ಕೆ ಎರಡು ಮೂರು ದಿನ ಪ್ರಭುವಿನ ಜಮೀನಿನಲ್ಲಿ ಕೆಲಸ ಮಾಡಿದರೆ ಸಾಕಿತ್ತು. ಉಳಿದ ಕೆಲಸಗಳಿಂದ ಅವರಿಗೆ ವಿನಾಯಿತಿ ಸಿಗುತ್ತಿತ್ತು. ಇನ್ನು ಕೆಲವರು ಪ್ರಭುವಿಗಾಗಿ ದುಡಿಯುತ್ತಲೇ ಇರಲಿಲ್ಲ. ಇದಕ್ಕೆ ಪ್ರತಿಯಾಗಿ ತಮ್ಮ ಬೆಳೆಯಲ್ಲಿ ಒಂದು ಪಾಲನ್ನೋ ಹಣವನ್ನೋ ಕೊಡುತ್ತಿದ್ದರು.
ಉಗಮ
ಜೀತ ಪದ್ಧತಿ ಗುಲಾಮಗಿರಿಯಿಂದಲೇ ಉದ್ಭವಿಸಿತು ಎಂದು ಅಭಿಪ್ರಾಯಪಡಲಾಗಿದೆ. ರೋಮ್‍ನಲ್ಲಿ ಗುಲಾಮರನ್ನು ದೊಡ್ಡ ಹಿಡುವಳಿಗಳಲ್ಲಿ ನಿಯಮಿಸಿ ಉತ್ಪತ್ತಿಯನ್ನು ಹೆಚ್ಚಿಸುವುದು ಕಷ್ಟ ಎಂಬುದು ಸುಮಾರು ಎರಡನೆಯ ಶತಮಾನದ ಹೊತ್ತಿಗೆ ಮನವರಿಕೆಯಾಯಿತು. ಆದಕಾರಣ ದೊಡ್ಡ ಹಿಡುವಳಿಗಳನ್ನು ಸಣ್ಣ ಹಿಡುವಳಿಗಳನ್ನಾಗಿ ವಿಭಾಗಿಸಿ ಅವುಗಳಲ್ಲಿ ಕೆಲಸವನ್ನು ಗುಲಾಮರಿಗೇ ದತ್ತಿಯಾಗಿ ಕೊಡಲಾಯಿತು. ಹೀಗೆ ಮಾಡುವುದರಿಂದ ಭೂ ಉತ್ಪತ್ತಿ ಸಾಮಥ್ರ್ಯ ಹೆಚ್ಚಾಗಬಹುದು ಎಂದು ನಂಬಲಾಗಿತ್ತು. ಈ ಉದಾಹರಣೆಯನ್ನು ಅನುಸರಿಸಿ ಯೂರೋಪಿನ ಅನೇಕ ರಾಷ್ಟ್ರಗಳಲ್ಲಿ ಸಣ್ಣ ಹಿಡುವಳಿಗಳನ್ನು ಗುಲಾಮರಿಗೆ ದತ್ತಿಯಾಗಿ ಕೊಡಲಾಯಿತು. ಆದರೂ ಭೂಮಿಯನ್ನು ದತ್ತಿಯಾಗಿ ಪಡೆದುಕೊಂಡ ಗುಲಾಮ ಸಂಪೂರ್ಣ ಸ್ವಾತಂತ್ರ್ಯ ಪಡೆಯಲಿಲ್ಲ. ಅವನು ತನ್ನ ಒಡೆಯನ ರಕ್ಷಣೆಯಲ್ಲೇ ಉಳಿದುಕೊಂಡು ಅವನಿಗೆ ಸೇವೆ ಸಲ್ಲಿಸುತ್ತಿದ್ದ. ಇದಲ್ಲದೆ ಗುಲಾಮರೇತರರೂ ಬೇರೆ ಕಾರಣದಿಂದ ಜೀತಪದ್ಧತಿಯನ್ನು ಅಂಗೀಕರಿಸಿದರು. ದಾಳಿಕಾರರ ಹಾಗೂ ದಬ್ಬಾಳಿಕೆಯ ನೆರೆಹೊರೆಯವರ ಕಿರುಕುಳವನ್ನು ತಪ್ಪಿಸಿಕೊಳ್ಳವ ದೃಷ್ಟಿಯಿಂದ ಒಬ್ಬ ಪ್ರಭುವಿನಿಂದ ಜಮೀನನ್ನು ದತ್ತಿಯಾಗಿ ಪಡೆದು, ಇಲ್ಲವೇ ತಮ್ಮ ಜಮೀನನ್ನು ಅವನಿಗೆ ಒಪ್ಪಿಸಿ ಮತ್ತು ಅವನಿಂದ ಎರವಲು ಪಡೆದು, ಅವನ ರಕ್ಷಣೆಯನ್ನು ಪಡೆದು ಇವರು ಜೀತಪದ್ಧತಿಯನ್ನು ಅಂಗೀಕರಿಸಿದರು. ಭೂಮಾಲೀಕರಿಗಾದರೋ ಜೀತಪದ್ಧತಿ ಒಂದು ವರವಾಗಿತ್ತು. ಯಂತ್ರೋಪಕರಣಗಳಿಂದ ಬೇಸಾಯ ಮಾಡುವ ಪದ್ಧತಿ ಇನ್ನೂ ಜಾರಿಗೆ ಬರದಿದ್ದ ಕಾಲವದು. ಮಾನವ ಅಥವಾ ಪ್ರಾಣಿಶಕ್ತಿಯಿಂದಲೇ ಬೇಸಾಯದ ಕೆಲಸ ಮಾಡಬೇಕಾಗಿತ್ತು. ಆದರೆ ಕೃಷಿ ಕಾರ್ಮಿಕರ ಸರಬರಾಜು, ಬೇಡಿಕೆಗಿಂತ ತೀರ ಕಡಿಮೆಯಿದ್ದುದರಿಂದ ಭೂಮಾಲೀಕರಿಗೆ ಜನಶಕ್ತಿಯನ್ನು ಒದಗಿಸಿಕೊಳ್ಳುವುದೇ ಒಂದು ದೊಡ್ಡ ಸಮಸ್ಯೆಯಾಗಿತ್ತು. ಆದಕಾರಣ ತಮ್ಮ ಹಿಡುವಳಿಯಲ್ಲಿ ಸತತವಾಗಿ ಕೆಲಸ ನಡೆಯಬೇಕಾದರೆ ಕೃಷಿ ಕಾರ್ಮಿಕರನ್ನು ತಮ್ಮ ಬಂಧನದಲ್ಲೇ ಇರಿಸಿಕೊಳ್ಳುವುದೊಂದೇ ಮಾರ್ಗ ಎಂಬುದಾಗಿ ಭೂಮಾಲೀಕರಿಗೆ ತೋರಿಬಂತು. ಈ ಧ್ಯೇಯವನ್ನು ಸಾಧಿಸುವ ದೃಷ್ಟಿಯಿಂದ ಇವರು ಜೀತಪದ್ಧತಿಯನ್ನು ಸೃಷ್ಟಿಸಿಕೊಂಡರು.
ಪದ್ಧತಿಯ ಅಂತ್ಯ
ಜೀತಪದ್ಧತಿ ಊಳಿಗಮಾನ್ಯ ಸಮಾಜಗಳ ಒಂದು ಮುಖ್ಯ ಅಂಗವಾಗಿ ಪರಿಣಮಿಸಿತ್ತು. ಈ ಪದ್ಧತಿ ಭೂಮಾಲೀಕರಿಗೆ ಅನುಕೂಲಕರವಾಗಿದ್ದರೂ ಜೀತಗಾರರು ಇದರ ಕ್ರೂರ ಪರಿಣಾಮಗಳನ್ನು ಅನುಭವಿಸಬೇಕಾಯಿತು. ಜೀತದ ಸಂಕೋಲೆಗಳಿಂದ ತಪ್ಪಿಸಿಕೊಳ್ಳುವ ಅನೇಕ ಪ್ರಯತ್ನಗಳನ್ನು ಜೀತಗಾರರು ಕೈಗೊಂಡರು. ಧಾರ್ಮಿಕ ಯುದ್ಧಗಳು, ಪ್ಲೇಗ್ ಮುಂತಾದ ಪಿಡುಗುಗಳ ಸಂದರ್ಭಗಳಲ್ಲಿ ಅನೇಕ ಜೀತಗಾರರು ತಪ್ಪಿಸಿಕೊಂಡು ಓಡಿಹೋದ್ದು ಉಂಟು. ಕೆಲವು ಪ್ರಭುಗಳು ದಯೆ ತೋರಿ ತಮ್ಮ ಜೀತಗಾರರನ್ನು ಬಿಡುಗಡೆಮಾಡಿದ್ದೂ ಉಂಟು. ಆದರೆ ಇದರಿಂದ ಜೀತಪದ್ಧತಿ ಅಳಿದಂತಾಗಲಿಲ್ಲ. ಹದಿನಾಲ್ಕನೆಯ ಶತಮಾನದ ಅನಂತರ ಈ ಪದ್ಧತಿ ಅಳಿಸಿಹೋಗುವಂಥ ಪರಿಸ್ಥಿತಿ ಉಂಟಾಯಿತು. ಯೂರೋಪಿನ ಕೆಲವು ಚಿಂತನಕಾರರ ಬರಹಗಳ ಕಾರಣ ರಾಜಕೀಯ ಪ್ರಜ್ಞೆ ಎಲ್ಲೆಲ್ಲೂ ಹರಡಲು ಪ್ರಾರಂಭವಾಯಿತು. ಆಗ ಮಾನವನ ಕೆಲವು ಮೂಲಭೂತ ಹಕ್ಕುಗಳನ್ನು ರಕ್ಷಿಸಿಕೊಡಬೇಕೆಂದು ರಾಜಕಾರಣಿಗಳಿಗೆ ಮನವರಿಕೆಯಾಯಿತು. ಜೀತಪದ್ಧತಿ ಗುಲಾಮಗಿರಿಯಷ್ಟೇ ಕೀಳಾದುದು, ಈ ಪದ್ಧತಿಗೆ ಪ್ರಗತಿಪರ ಸಮಾಜಗಳಲ್ಲಿ ಸ್ಥಾನವಿಲ್ಲ ಎಂಬ ವಾದಸರಣಿ ಇಂಥ ಪರಿಸರದಲ್ಲಿ ಬೆಳೆದುಬಂತು. ಜೊತೆಗೆ ಜನಸಂಖ್ಯೆ ಬೆಳೆಯುತ್ತ ಬಂದಂತೆಲ್ಲ ಆಹಾರಧಾನ್ಯಗಳಿಗೆ ಬೇಡಿಕೆ ಹೆಚ್ಚಿದಾಗ ಕೃಷಿ ಕ್ಷೇತ್ರದ ಉತ್ಪತ್ತಿಸಾಮಥ್ರ್ಯವನ್ನು ಹೇಗೆ ಹೆಚ್ಚಿಸಬಹುದೆಂದು ತಜ್ಞರು ಚಿಂತನೆಮಾಡಿ ಕೆಲವು ಸಲಹೆಗಳನ್ನು ನೀಡಿದರು. ಈ ಸಂದರ್ಭದಲ್ಲಿ ಜೀತಪದ್ಧತಿ ತುಂಬ ಖಂಡನೆಗೆ ಗುರಿಯಾಯಿತು. ಉತ್ಪತ್ತಿಸಾಮಥ್ರ್ಯವನ್ನು ಹೆಚ್ಚಿಸಬೇಕಾದರೆ ಇತರ ಅನುಕೂಲಗಳನ್ನು ಒದಗಿಸುವುದರ ಜೊತೆಗೆ ಜಮೀನಿನಲ್ಲಿ ದುಡಿಯುವನಿಗೆ ಪ್ರೋತ್ಸಾಹ ನೀಡುವುದು ಆವಶ್ಯಕವೆಂಬ ವಾದವನ್ನು ಮಂಡಿಸಲಾಯಿತು. ಕಷ್ಟಪಟ್ಟು ದುಡಿಯುವವನಿಗೆ ಬದಲಾಗಿ ಉತ್ಪನ್ನದ ಹೆಚ್ಚು ಪಾಲು ಒಡೆಯನಿಗೇ ಸೇರುವಂತಿದ್ದರೆ ದುಡಿಯುವವನಲ್ಲಿ ಸಾಗುವಳಿಯ ಬಗ್ಗೆ ಆಸ್ಥೆ ಕಡಿಮೆಯಾಗುವುದು ಸಹಜ. ಈ ಅಂಶಗಳನ್ನು ಗಮನಿಸಿದ ಅನೇಕ ಸರ್ಕಾರಗಳು ಕಾನೂನನ್ನು ಜಾರಿಗೆ ತಂದು ಜೀತಪದ್ಧತಿಯನ್ನು ತೊಡೆದುಹಾಕಿ ಜೀತಗಾರನನ್ನು ಒಡೆಯನ ಬಂಧನದಿಂದ ಬಿಡಿಸಿದುವು. ಈ ಪದ್ಧತಿ ಭೂಮಾಲೀಕರಿಗೆ ಅಷ್ಟಾಗಿ ಅನುಕೂಲಕರವಾಗಿರದಂಥ ಸಂದರ್ಭವೂ ಉಂಟಾಯಿತು. ಸಾರಿಗೆಸಂಪರ್ಕಗಳು ವೃದ್ಧಿಹೊಂದಿದ ಕಾರಣ ಅಂತರರಾಷ್ಟ್ರೀಯ ವ್ಯಾಪಾರದಲ್ಲಿ ತೀವ್ರತರವಾದ ಪೈಪೋಟಿಯುಂಟಾಯಿತು. ಕಡಿಮೆ ಉತ್ಪನ್ನಸಾಮಥ್ರ್ಯವಿದ್ದ ಜೀತಗಾರರು ಉತ್ಪಾದಿಸಿದ ಫಸಲು ಯಂತ್ರೋಪಕರಣಗಳಿಂದ ಉತ್ಪಾದಿಸಲ್ಪಟ್ಟು ರಫ್ತಾದ ಉತ್ಪನ್ನದಿಂದ ಬಂದ ಪೈಪೋಟಿಯನ್ನು ಎದುರಿಸಲಾರದೆ ಹೋಯಿತು. ಯಂತ್ರಶಕ್ತಿಯನ್ನು ಬಿಟ್ಟು ಮಾನವಶಕ್ತಿಯನ್ನು ಬೇಸಾಯದಲ್ಲಿ ಪ್ರಯೋಗಿಸುವುದು ಈ ಬದಲಾದ ಸಂದರ್ಭದಲ್ಲಿ ಅನುಕೂಲಕರವಾಗಿ ಕಂಡುಬರಲಿಲ್ಲ. ಆದ್ದರಿಂದ ಜೀತಗಾರರನ್ನು ಬಂಧನದಲ್ಲಿಟ್ಟುಕೊಂಡು ಬೇಸಾಯ ಮಾಡಿಸುವುದು ಲಾಭದಾಯಕವಾಗಿ ಯಾವಾಗ ಕಂಡುಬರಲಿಲ್ಲವೋ ಆಗ ಈ ಪದ್ಧತಿಯನ್ನು ಜಾರಿಗೆ ತಂದಂಥ ಮೂಲಭೂತ ಅಂಶವೇ ಕಳಚಿಕೊಂಡಂತಾಯಿತು.
ಬಾಹ್ಯ ಸಂಪರ್ಕಗಳು
ವರ್ಗ:ಊಳಿಗಮಾನ್ಯ ಪದ್ಧತಿ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಎ.ಎಸ್. ಕಿರಣ್ ಕುಮಾರ್
ಹುಟ್ಟು-ವಿದ್ಯಾಭ್ಯಾಸ
ಎ.ಎಸ್. ಕಿರಣ್ ಕುಮಾರ್ ಹಾಸನ ಜಿಲ್ಲೆಯವರು. ಆಲೂರಿನಲ್ಲಿ ೧೯೫೨ರಲ್ಲಿ ಜನಿಸಿದರು. ಅವರು ಬೆಂಗಳೂರಿನ ನ್ಯಾಷನಲ್ ಕಾಲೇಜಿನಲ್ಲಿ ಬಿಎಸ್‌ಸಿ ಪದವಿ ಮುಗಿಸಿ (೧೯೭೧) ಬೆಂಗಳೂರು ವಿಶ್ವವಿದ್ಯಾಲಯದಿಂದ ಎಲೆಕ್ಟ್ರಾನಿಕ್ಸ್ ವಿಷಯದಲ್ಲಿ ಎಂಎಸ್‌ಸಿ (೧೯೭೩) ಹಾಗೂ ಬೆಂಗಳೂರಿನ ಭಾರತೀಯ ವಿಜ್ಞಾನ ಸಂಸ್ಥೆಯಲ್ಲಿ ಫಿಸಿಕಲ್‌ ಎಂಜಿನಿಯರಿಂಗ್‌ನಲ್ಲಿ ಎಂ.ಟೆಕ್ ಪದವಿ ಪಡೆದಿದ್ದಾರೆ. (೧೯೭೫)
ಬಾಹ್ಯಾಕಾಶ ಕ್ಷೇತ್ರದಲ್ಲಿ ಸೇವೆ
'ಭಾಸ್ಕರ ಟಿವಿ ಪೇಲೋಡ್' ನಿಂದ ತಮ್ಮ ಕೆಲಸ ಆರಂಭಿಸಿದ ಕಿರಣ್ ಕುಮಾರ್, ಭಾರತದ ಯಶಸ್ವಿ ಚಂದ್ರಯಾನ ಮತ್ತು ಮಂಗಳಯಾನ ಯೋಜನೆಗಳಲ್ಲಿ ಭಾಗವಹಿಸಿದ್ದಾರೆ. ಭಾರತದ ಮೊಟ್ಟ ಮೊದಲ ದೂರಸಂವೇದಿ ಉಪಗ್ರಹ (Remote Sensing satellite) ಭಾಸ್ಕರ(೧೯೭೯)ದ ಯಶಸ್ಸಿನಲ್ಲೂ ಕುಮಾರ್ ಕೊಡುಗೆ ನೀಡಿದ್ದಾರೆ. ಭೂಮಿ ಮತ್ತು ಸಮದ್ರದ ನಡುವಿನ ನಕ್ಷೆ ಮತ್ತು ಇದನ್ನು ಬಣ್ಣಗಳ ಆಧಾರ ಇಟ್ಟುಕೊಂಡು ಗುರುತು ಹಾಕುವುದರಲ್ಲಿ ಕುಮಾರ್ ನೈಪುಣ್ಯ ಸಾಧಿಸಿದ್ದು ದೇಶದ ನೆರವಿಗೆ ಬಂದಿತು. ಇದಲ್ಲದೇ 'ಇನ್ಸಾಟ್ 3ಡಿ', 'ಮೈಕ್ರೋ ಸೆಟ್ಲೈಟ್', 'ಭೂ ಪ್ರದೇಶ ಮಾಪನಾ ಕ್ಯಾಮರಾ ತಂತ್ರಜ್ಞಾನ'ದಲ್ಲಿ ಕಿರಣ್ ಕುಮಾರ್ ಅನೇಕ ಆವಿಷ್ಕಾರಗಳನ್ನು ಮಾಡಿದ್ದಾರೆ. ಮಂಗಳಯಾನಕ್ಕೆ ಸಂಬಂಧಿಸಿದ ಐದು ಉಪಕರಣ ತಯಾರಿಕೆಯ ಮೇಲ್ವಿಚಾರಣೆಯನ್ನು ಕಿರಣ್ ಕುಮಾರ್ ಹೊತ್ತುಕೊಂಡಿದ್ದರು. ಇವರ ನೇತೃತ್ವದಲ್ಲಿ ಇಸ್ರೋ ಒಂದೇ ಉಡಾಹಕದ ಮೂಲಕ ೧೦೪ ಉಪಗ್ರಹಗಳನ್ನು ವಿವಿಧ ಕಕ್ಷೆಗೆ ಸೇರಿಸಿ ವಿಶ್ವದಾಖಲೆ ಬರೆದಿದೆ.
ಹೊರಕೊಂಡಿಗಳು
ವರ್ಗ:ಭಾರತದ ವಿಜ್ಞಾನಿಗಳು ವರ್ಗ:ಬಾಹ್ಯಾಕಾಶ ಸಂಶೋಧಕರು ವರ್ಗ:೧೯೫೨ ಜನನ ವರ್ಗ:ರಾಜ್ಯೋತ್ಸವ ಪ್ರಶಸ್ತಿ ಪುರಸ್ಕೃತರು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನೆಕ್ಟರ್ ಇನ್ ಸ್ಟೋನ್
ಕರ್ನಾಟಕದ ಶಿಲ್ಪಕಲೆಯ ವೈಭವವನ್ನು ನಿರೂಪಿಸುವ ಆಂಗ್ಲ ಭಾಷೆಯ ಕಾರ್ಯಕ್ರಮವಾದ ನೆಕ್ಟರ್ ಇನ್ ಸ್ಟೋನ್(ಅರ್ಥ: ಕಲ್ಲಿನಲ್ಲಿ ಮಕರಂದ) ಹಲವು ಬಾರಿ ರಾಷ್ಟ್ರೀಯ ವಾಹಿನಿಯಲ್ಲಿ ಮರುಪ್ರಸಾರವಾಗಿ ಜನಪ್ರಿಯವಾಗಿತ್ತು. ರಾಷ್ಟ್ರ ಕವಿ ಕುವೆಂಪು ವಿರಚಿತ ಬಾಗಿಲೊಳು ಕೈಮುಗಿದು ಒಳಗೆ ಬಾ ಯಾತ್ರಿಕನೆ ಕವಿತೆಯನ್ನು ಈ ಕಾರ್ಯಕ್ರಮಕ್ಕೆ ಹಿನ್ನೆಲೆ ಗೀತೆಯನ್ನಾಗಿ ಅಳವಡಿಸಿಕೊಳ್ಳಲಾಗಿತ್ತು.
ವರ್ಗ:ಕಿರುತೆರೆ ಕಾರ್ಯಕ್ರಮಗಳು
ನೊಬೆಲಿಯಮ್
ನೊಬೆಲಿಯಮ್ ಒಂದು ಕೃತಕವಾಗಿ ಸೃಷ್ಟಿಸಲ್ಪಟ್ಟ ವಿಕಿರಣಶೀಲಮೂಲಧಾತು. ಇದರ ೧೭ ಸಮಸ್ಥಾನಿಗಳನ್ನು ಗುರುತಿಸಲಾಗಿದ್ದು,ಅತ್ಯಂತ ಸ್ಥಿರ ಸಮಸ್ಥಾನಿ ೫೮ ನಿಮಿಷಗಳ ಅರ್ಧಾಯುಷ್ಯವನ್ನು ಹೊಂದಿದೆ.ಇದು ಅತ್ಯಂತ ತೀಕ್ಷ್ಣವಾದ ವಿಕಿರಣಶೀಲ ವಸ್ತುವಾಗಿದ್ದು, ಇದನ್ನು ಹೆಚ್ಚಿನ ಪ್ರಮಾಣದಲ್ಲಿ ಉತ್ಪಾದಿಸಲು ಸಾದ್ಯವಾಗದೆ ಇರುವುದರಿಂದ ಹೆಚ್ಚಿನ ಸಂಶೋಧನೆ ಸಾದ್ಯವಾಗಿಲ್ಲ.ಇದನ್ನು ನೊಬೆಲ್ ಪ್ರಶಸ್ತಿಯ ಸ್ಥಾಪಕ ಆಲ್‌ಫ್ರೆಡ್ ನೊಬೆಲ್ ರ ಗೌರವಾರ್ಥ ನೊಬೆಲಿಯಮ್ ಎಂದು ಹೆಸರಿಸಲಾಗಿದೆ.
ವರ್ಗ:ಮೂಲಧಾತುಗಳು ವರ್ಗ:ವಿಕಿರಣಶೀಲ ಮೂಲಧಾತುಗಳು
ಅದಿತಿ ಶರ್ಮಾ(ನಟಿ)
{{Infobox person }} ಅದಿತಿ ಶರ್ಮಾ ಒಬ್ಬ ಭಾರತೀಯ ದೂರದರ್ಶನ ಮತ್ತು ಚಲನಚಿತ್ರ ನಟಿ ಮತ್ತು. ಇವರು ಅಂಡ್ ಟಿವಿಯ ಗಂಗಾ ಧಾರವಾಹಿಯಲ್ಲಿ ಗಂಗಾ ಶುಕ್ಲಾ ಹಾಗೂ ಕಲರ್ಸ್ ಟಿವಿಯ ಸಿಲ್ಸಿಲಾ ಬದಲ್ತೇ ರಿಶ್ತೋಂ ಕಾ ಧಾರವಾಹಿಯಲ್ಲಿ ಮೌಲಿ ಪಾತ್ರವಹಿಸಿ ನಟಿಸಿದಕ್ಕೆ ಹೆಸರುವಾಸಿಯಾಗಿದ್ದಾರೆ.
ವೈಯಕ್ತಿಕ ಜೀವನ
ಅದಿತಿ ಶರ್ಮಾ ೧೯೮೩ರ ಆಗಸ್ಟ್ ೨೪ ರಂದು ಲಕ್ನೌದಲ್ಲಿ ಡಾ.ದೇವಿಂದರ್ ದೇವ್ ಶರ್ಮಾ ಮತ್ತು ಅನಿಲಾ ಶರ್ಮಾ ದಂಪತಿಗೆ ಜನಿಸಿದರು. ಅವರಿಗೆ ಒಬ್ಬ ಸಹೋದರಿ, ಶ್ವೇತಾ ಶರ್ಮಾ ಮತ್ತು ಒಬ್ಬ ಸಹೋದರ ಭಾವ್ಯಾ ಶರ್ಮಾ ಇದ್ದಾರೆ. ಇವರು ದೆಹಲಿ ವಿಶ್ವವಿದ್ಯಾಲಯದ ಲಕ್ನೌದ ಶ್ರೀ ವೆಂಕಟೇಶ್ವರ ಕಾಲೇಜಿನಲ್ಲಿ ಬಿ.ಕಾಂ ಅಧ್ಯಯನ ಮುಗಿಸಿದರು. ಸರ್ವಾರ್ ಅಹುಜಾ ಅವರನ್ನು ೩೦ ನವೆಂಬರ್ ೨೦೧೪ ರಂದು ವಿವಾಹವಾದರು. ಅವರನ್ನು ೨೦೦೪ ಝೀ ಸಿನಿ ಸ್ಟಾರ್ಸ್ ಕಿ ಖೋಜ್ ಪ್ರದರ್ಶನ ೨೦೦೪ ರಲ್ಲಿ ಭೇಟಿಯಾದರು ಮತ್ತು ಅವರಿಬ್ಬರೂ ಒಟ್ಟಾಗಿ ಪ್ರದರ್ಶನವನ್ನು ಗೆದ್ದರು.
ಉಲ್ಲೇಖಗಳು
ವರ್ಗ:ಕಿರುತೆರೆ ನಟನಟಿಯರು ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ಬರೆದ ಲೇಖನ
ನಾದೋಪಾಸನ
'ಮುಂಬೈನ ಕರ್ನಾಟಕ ಸಂಘದ ಮುಖಪತ್ರಿಕೆ' ಯಾದ, 'ಸ್ನೇಹಸಂಬಂಧ,' ದಲ್ಲಿ ನಿರಂತರವಾಗಿ, 'ನಾದೋಪಾಸನ' ಯೆಂಬ ಶೀರ್ಷಿಕೆಯ ಅಡಿಯಲ್ಲಿ 'ಶ್ರೀಮತಿ.ಶ್ಯಾಮಲಾ ಪ್ರಕಾಶ್,' ರವರ ಲೇಖನಿಯಿಂದ ಮೂಡಿಬರುತ್ತಿರುವ, ಶಾಸ್ತ್ರೀಯ ಸಂಗೀತ ವಲಯದಲ್ಲಿ ದಾಖಲಿಸಲು ಯೋಗ್ಯವಾದ ಮೌಲಿಕ ಲೇಖನಗಳು ಅಭಿನಂದನಾರ್ಹವಾಗಿವೆ. ಅವರು ಕರ್ನಾಟಕದ ಹಲವು ಶಾಸ್ತ್ರೀಯ ಸಂಗೀತದ, ದಿಗ್ಗಜರ ಪರಿಚಯಾತ್ಮಕ ಲೇಖನಗಳನ್ನು ಆಯ್ದುಕೊಂಡು ಪ್ರಸ್ತುತಪಡಿಸುತ್ತಾ ಬಂದಿದ್ದಾರೆ. ಪ್ರತಿಸಂಚಿಕೆಯಲ್ಲೂ ಯಾವುದಾದರು ಮೇರು ವ್ಯಕ್ತಿಗಳ ಬಗ್ಗೆ ಸುಂದರ, ಮಾಹಿತಿಪೂರ್ಣ ಲೇಖನಗಳ ಮಾಲೆಗಳು ಹೊರಬಂದಿವೆ. ಈ ವಿದ್ವತ್ಪೂರ್ಣ ಲೇಖನಗಳು ಸಂಗೀತ ಕ್ಷೇತ್ರದ ಹಲವಾರು ಮುಖಗಳನ್ನು ವಿಶ್ಲೇಷಣೆ ಮಾಡುವುದರ ಜೊತೆಗೆ, ಸ್ವತಃ ವಿದುಷಿಯಾಗಿರುವ ಶ್ಯಾಮಲಮ್ಮನವರು ಕೆಲವಾರು ಹೊಸ ವೈಚಾರಿಕ ನೆಲೆಗಳನ್ನೂ ಪರಿಚಯಿಸಿದ್ದಾರೆ. ಈ ಲೇಖನಗಳ ತಯಾರಿಯಲ್ಲಿ ಅವರು ತೋರಿಸುವ ಆಸ್ತೆ, ಅನುಕರಣೀಯವಾಗಿದೆ. ದೂರವಾಣಿಯಲ್ಲಿ ತಮ್ಮ ಲೇಖನಕ್ಕೆ ಬೇಕಾದ ಎಲ್ಲಾ ಸಾಮಗ್ರಿಗಳನ್ನೂ ಒತ್ತಟ್ಟಿಗೆ ಇಟ್ಟುಕೊಂಡನಂತರವೇ, ಅದು ಅವರ ಮೂಸೆಯಲ್ಲಿ 'ಭಟ್ಟಿ'ಗೆ ಸಿದ್ಧವಾಗುತ್ತದೆ.
ಉಲ್ಲೇಖಗಳು
<References />
ವರ್ಗ:ಸಂಗೀತ ವರ್ಗ:ಪತ್ರಿಕೋದ್ಯಮ
ರಾಷ್ತ್ರೀಯ ಐಕ್ಯತೆ
ಭಾರತದಲ್ಲಿ ವಿಶಾಲ ರಾಷ್ಟ್ರಕ್ಕೆ ಹೊಂದುವಂತಹ ವಿಶಿಷ್ಟ ಸಂವಿಧಾನ ಹೊಂದಿದ್ದೇವೆ.ಈ ಸಂವಿಧಾನದ ದ್ರಷ್ಟಿಯಲ್ಲಿ ಬಡವ-ಬಲ್ಲಿದ ಎಲ್ಲರೂ ಸಮಾನರು.ಈ ಹಿನ್ನಲೆಯಲ್ಲಿಯೇ ಸ್ತ್ರೀ ಪುರುಷರೆಂಬ ಲಿಂಗ, ಜಾತಿ, ಭಾಷೆ, ಪ್ರಾಂತ, ಧರ್ಮ, ಆಹಾರ, ಉಡುಗೆ-ತೊಡುಗೆ, ರೀತಿ-ನೀತಿ, ಸಂಪ್ರದಾಯಗಳ ಭೇದವನ್ನೆಣಿಸದೇ ನಾವೆಲ್ಲಾ ಒಂದೇ ಎಂದು ಪರಿಗಣಿಸಿದ್ದಾರೆ. ನಮ್ಮ ಸಂವಿಧಾನ ಪ್ರಾಂತೀಯತೆಯ ಸಂಕುಚಿತ ಮನೋಭಾವನೆಯನ್ನು ತೊಡೆದು ಹಾಕಲು ಏಕಪೌರತ್ವ ವ್ಯವಸ್ಥೆಯನ್ನು ಜಾರಿಗೆ ತಂದಿದೆ. ಹಾಗೆಯೇ ನಮ್ಮ ಸಂವಿಧಾನ ಸಮಾಜವಾದ, ಸಮತಾವಾದ ತತ್ವಗಳನ್ನು ಒಪ್ಪಿಕೊಂಡಿದ್ದರೂ ಬಡವ ಶ್ರೀಮಂತರ ಮಧ್ಯ ದೊಡ್ಡ ಕಂದಕವೇ ಇದೆ. ಇದನ್ನು ಹೋಗಲಾಡಿಸಿ ರಾಷ್ತ್ರೀಯ ಏಕತೆಯನ್ನು ಪೋಷಿಸಲು ನಮ್ಮ ನಾಯಕರುಗಳು ಇಡೀ ರಾಷ್ಟ್ರಕ್ಕೆ ಏಕ ಅರ್ಥಪೂರ್ಣ ರಾಷ್ಟ್ರಧ್ವಜ, ರಾಷ್ಟ್ರಗೀತೆ, ರಾಷ್ತ್ರೀಯ ಚಿನ್ನ್ಹೆಗಳನ್ನೂ ಗುರುತಿಸಿ ಆಚರಣೆಗೆ ತಂದಿದ್ದಾರೆ. ರಾಷ್ತ್ರೀಯ ಹಬ್ಬ ಮತ್ತು ರಾಷ್ಟ್ರ ನಾಯಕರುಗಳ ಜನ್ಮದಿನಾಚರಣೆಗಳನ್ನು ಶಾಲಾ ಕಾಲೇಜುಗಳಲ್ಲಿ ಆಚರಿಸುವ ಮೂಲಕ ಇವುಗಳಿಗೆ ಸಾಮೂಹಿಕವಾಗಿ ಗೌರವವನ್ನು ಸಲ್ಲಿಸಿ ಭಿನ್ನತೆ ಮರೆತು ಭ್ರಾತ್ರತ್ವದಿಂದ ಮತ್ತು ಶಾಂತಿಯಿಂದ ಬಾಳುವ ಮೂಲಕ ರಾಷ್ತ್ರೀಯ ಏಕತೆಯನ್ನು ಮೂಡಿಸಬೇಕು ಎಂದು ಪೌರನೀತಿ ಬೋಧನೆಯ ಮೂಲಕ ತಿಳಿಸಬೇಕಾಗಿದೆ.
ವರ್ಗ:ಸಮಾಜp
ನಾರಾಯಣಿ ಸೇನಾ
thumb| ಮಹಾಭಾರತದ ಯುದ್ಧದ ಸಮಯದಲ್ಲಿ ಸೈನ್ಯ ನಾರಾಯಣಿ ಸೇನಾ ಅಥವಾ ಗೋಪಯನ್ ಅಥವಾ ಯಾದವ ಸೇನಾ, ದ್ವಾರಕಾ ಸಾಮ್ರಾಜ್ಯದ ಶ್ರೀಕೃಷ್ಣನ ಸೈನ್ಯವನ್ನು ಸಾರ್ವಕಾಲಿಕ ಸರ್ವೋಚ್ಚ ಸೇನೆ ಎಂದು ಕರೆಯಲಾಗುತ್ತದೆ. ಮಹಾಭಾರತವು ತನ್ನ ಸೈನಿಕರನ್ನು ಅಭಿರ ಜನಾಂಗದವರೆಂದು ವರ್ಣಿಸುತ್ತದೆ. ಅವರು ಪ್ರತಿಸ್ಪರ್ಧಿ ಸಾಮ್ರಾಜ್ಯಗಳಿಗೆ ಮೂಲಭೂತ ಬೆದರಿಕೆಯಾಗಿದ್ದರು. ನಾರಾಯಣಿ ಸೇನೆಗೆ ಹೆದರಿ ಅನೇಕ ರಾಜರು ದ್ವಾರಕೆ ವಿರುದ್ಧ ಹೋರಾಡಲು ಪ್ರಯತ್ನಿಸಲಿಲ್ಲ ಏಕೆಂದರೆ ದ್ವಾರಕಾ ಹೆಚ್ಚಿನ ಬೆದರಿಕೆಗಳನ್ನು ಕೃಷ್ಣನ ರಾಜಕೀಯ ಮತ್ತು ಯಾದವರ ಪ್ರತಿಭೆಯ ಮೂಲಕ ವಿಂಗಡಿಸಿದರು. ನಾರಾಯಣಿ ಸೇನೆಯನ್ನು ಬಳಸಿಕೊಂಡು ಯಾದವರು ತಮ್ಮ ಸಾಮ್ರಾಜ್ಯವನ್ನು ಭಾರತದ ಬಹುತೇಕ ಭಾಗಗಳಿಗೆ ವಿಸ್ತರಿಸಿದರು.
ನಾರಾಯಣಿ ಸೇನೆಯ ರಚನೆ
ಸೇನೆಯು ಕೃಷ್ಣನ ೧೮,೦೦೦ ಸಹೋದರರು ಮತ್ತು ಸೋದರಸಂಬಂಧಿಗಳನ್ನು ಒಳಗೊಂಡಿದೆ. ಸೇನೆಯು ೭ ಮಹಾರಥಿಗಳನ್ನು (ಕೃಷ್ಣ, ಬಲರಾಮ, ಸಾಂಬ, ಅಹುಕ, ಚಾರುದೇಷ್ಣ, ಚಕ್ರದೇವ ಮತ್ತು ಸಾತ್ಯಕಿ ) ಮತ್ತು ೭ ಅತಿರಥಿಯರನ್ನು ( ಕೃತವರ್ಮ, ಅನಾದೃಷ್ಟಿ, ಸಮಿಕ, ಸಮಿತಿಂಜಯ, ಕಂಕ, ಸಂಕು, ಕುಂತಿ) ಹೊಂದಿತ್ತು.
ಅರ್ಜುನನ ಮೇಲೆ ಯುದ್ಧಾನಂತರದ ದಾಳಿ
ಕೃಷ್ಣನು ದುರ್ಯೋಧನನಿಗೆ ತಾನು ಅರ್ಜುನನ ಕಡೆ ಸೇರಿದಾಗ ಅವನ ಬೆಂಬಲಕ್ಕೆ ಹೋರಾಡಲು ನೀಡಿದ ಈ ಗೋಪರು ಬೇರೆ ಯಾರೂ ಅಲ್ಲ, ಅವರು ಯಾದವರು ಅವರೇ ಆಗಿದ್ದರು. ಅವರು ದುರ್ಯೋಧನ ಮತ್ತು ಕೌರವರ ಬೆಂಬಲಿಗರಾಗಿದ್ದರು. ಮಹಾಭಾರತದಲ್ಲಿ ಅಭಿರ್, ಗೋಪ, ಗೋಪಾಲ ಮತ್ತು ಯಾದವರು ಸಮಾನಾರ್ಥಕ ಪದಗಳಾಗಿವೆ. ಅವರು ಮಹಾಭಾರತ ಯುದ್ಧದ ನಾಯಕನನ್ನು (ಅರ್ಜುನ) ಸೋಲಿಸಿದರು ಮತ್ತು ಅವರು ಶ್ರೀ ಕೃಷ್ಣನ ಕುಟುಂಬದ ಸದಸ್ಯರ ಗುರುತನ್ನು ಬಹಿರಂಗಪಡಿಸಿದಾಗ ಅವರನ್ನು ಉಳಿಸಿಕೊಂಡರು.
ಉಲ್ಲೇಖ
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಗಾಂಧಿನಗರ (ಚಲನಚಿತ್ರ)
ಗಾಂಧಿನಗರ, ಕೆ.ಎಸ್.ಎಲ್.ಸ್ವಾಮಿ ನಿರ್ದೇಶನ ಮತ್ತು ಸ.ವೆಂಕಾ-ಭವ ನಿರ್ಮಾಪಣ ಮಾಡಿರುವ ೧೯೬೮ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಸತ್ಯಂ ಸಂಗೀತ ನಿರ್ದೇಶನ ಮಾಡಿದ್ದಾರೆ. ರಾಜಕುಮಾರ್  ಮತ್ತು ಕಲ್ಪನಾ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.
ಹಾಡಗಳು
{| class="wikitable" ! ಕ್ರಮ ಸಂಖ್ಯೆ ! ಹಾಡು ! ಗಾಯಕರು
ವರ್ಗ:ವರ್ಷ-೧೯೬೮ ಕನ್ನಡಚಿತ್ರಗಳು
ಜುಗಾರಿ ಕ್ರಾಸ್
ಜುಗಾರಿ ಕ್ರಾಸ್ ಪೂರ್ಣಚಂದ್ರ ತೇಜಸ್ವಿಯವರ ಒಂದು ಕೃತಿ. ಪ್ರಕಾಶಕರು: ಪುಸ್ತಕ ಪ್ರಕಾಶನ.
ಕಥೆ
ಕನ್ನಡದ ಶ್ರೇಷ್ಠ ಬರಹಗಾರರಲ್ಲಿ ಪೂರ್ಣಚಂದ್ರ ತೇಜಸ್ವಿಯವರು ಒಬ್ಬರು. ಅವರ ಪ್ರತಿಯೊಂದು ಕೃತಿಗಳು ವಿಶಿಷ್ಟವಾದವುಗಳು. ಜುಗಾರಿ ಕ್ರಾಸ್ ಮಲೆನಾಡಿನ ಒಬ್ಬ ಕೃಷಿಕ ದಂಪತಿಗಳ ಸ್ವಾರಸ್ಯಕರ ಕಥೆಯಾಗಿದೆ. ಸಂಪೂರ್ಣ ಕೃತಿಯು ಮಲೆನಾಡಿನ ಆಡುಭಾಷೆಯಲ್ಲೆ ಬರೆಯಲ್ಪಟ್ಟಿದ್ದು ಓದುವರಿಗೆ ಬಹಳ ಮನರಂಜನೆಯನ್ನು ಕೊಡುತ್ತದೆ. ಲೇಖಕ ಪೂರ್ಣಚಂದ್ರ ತೇಜಸ್ವಿಯವರು ಮಲೆನಾಡಿನ ಜೇವನ, ಪರಿಸರ ಹಾಗು ಅಲ್ಲಿನ ಕಷ್ಟ-ಸುಖಗಳನ್ನು ಬಹಳ ಸೊಗಸಾಗಿ ವರ್ಣಿಸಿದ್ದಾರೆ. ಕಥೆಯು ಕಾಲ್ಪನಿಕವಾದರೂ, ನೈಜತೆಗೆ ಬಹಳ ಹತ್ತಿರವಾಗಿದೆ. ಮಲೆನಾಡಿನ ದಟ್ಟ ಕಾಡುಗಳಲ್ಲಿ ಬದುಕುತ್ತಿರುವ ಜನರ ಜೀವನದಲ್ಲಿ ಆಗುತ್ತಿರುವ ಬದಲಾವಣೆಗಳನ್ನು ಈ ಕೃತಿಯಲ್ಲಿ ಚಿತ್ರಿಸಲಾಗಿದೆ. ಈ ಕೃತಿ ಮಲೆನಾಡಿನಲ್ಲಿ ನಡೆಯುತ್ತಿರುವ ಅರಣ್ಯನಾಶದ ಬಗ್ಗೆಯೂ ಬೆಳಕು ಚೆಲ್ಲುತ್ತದೆ.
ಇದೊಂದು ಕೇವಲ ೨೪ ಗಂಟೆಗಳ ಅವಧಿಯಲ್ಲಿ ನಡೆಯುವ ಪತ್ತೆದಾರಿ ಕಾದಂಬರಿಯಾಗಿದೆ. ಈ ಘಟನೆ ನಡೆಯುವ ಪ್ರದೇಶ ಮಂಗಳೂರು - ಬೆಂಗಳೂರು ರಸ್ತೆಯಲ್ಲಿರುವ ಜುಗಾರಿ ಕ್ರಾಸ್ ಮತ್ತು ದೇವಪುರಗಳಲ್ಲಿ. ಕಾದಂಬರಿಯಲ್ಲಿ ರಹಸ್ಯವಾಗಿ ನಡೆಯುವ ಅಪರಾಧ ಪ್ರಕರಣಗಳು ಒಂದು ಕಥೆಯಾದರೆ, ಪತ್ತೆದಾರ ಅವುಗಳನ್ನು ಬಯಲಿಗೆಳೆಯುವ ಕತೆ ಇನ್ನೊಂದು. ಬಸ್ಸಿನಲ್ಲಿ ಪ್ರಯಾಣ ಮಾಡುವ ಸುರೇಶ ಮತ್ತು ಗೌರಿಯರ ಒಂದು ದಿನದ ಅನುಭವ ಓದುಗನಿಗೆ ಒಂದು ಯುಗದ ಅನುಭವವನ್ನು ಉಂಟುಮಾಡುತ್ತದೆ. ಯಾಲಕ್ಕಿಯ ಮೂಟೆಯನ್ನು ಮಾರಲು ಬಸ್ಸಿನಲ್ಲಿ ಸಾಗಿಸುವಾಗ ಸುರೇಶ - ಗೌರಿಯರು ತಮಗೆ ಗೊತ್ತಿಲ್ಲದಂತೆ ದೈಹಿಕವಾಗಿ ಮತ್ತು ಮಾನಸಿಕವಾಗಿ ಭೂಗತ ಜಗತ್ತಿನ ಚಕ್ರವ್ಯೂಹದೊಳಗೆ ಸಿಲುಕಿ ಕೊನೆಗೆ ಪಾರಾಗುತ್ತಾರೆ. ಹಾಗೆ ನೋಡಿದರೆ ಇದು ಸಾಹಸ ಕಥೆಯಾಗಿದೆ. ಇವರಿಬ್ಬರ ಸಾಹಸ ಸಿದ್ದಿಯೆಂದರೆ ಕೊನೆಗೆ ಜೀವ ಉಳಿಸಿಕೊಳ್ಳುವುದಾಗಿದೆ.
’ಜುಗಾರಿ ಕ್ರಾಸ್’ ಕಾದಂಬರಿಯ ಮೊದಲ ಭಾಗ ಅಮೂರ್ತವಾದ ಭೂಗತ ಜಗತ್ತಿನ ಸ್ವರೂಪವನ್ನು ಪರಿಚಯ ಮಾಡಿಕೊಟ್ಟರೆ, ಎರಡನೆಯ ಭಾಗದಲ್ಲಿ ಸುರೇಶ - ಗೌರಿಯರು ಅದರಲ್ಲಿ ಸಿಕ್ಕಿ ತಪ್ಪಿಸಿಕೊಳ್ಳಲು ಹೆಣಗಾಡುವ ಚಿತ್ರಣವಿದೆ. ಈ ಹೆಣಗಾಟದಲ್ಲಿ ಮನ್ಮಥ ಬೀಡಾಸ್ಟಾಲ್ ನ ಶೇಷಪ್ಪ, ಸುರೇಶನ ಸಹಪಾಟಿ ರಾಜಪ್ಪ ಸೇರಿಕೊಳ್ಳುತ್ತಾರೆ. ಭೂಗತ ಜಗತ್ತೆಂದರೆ ಕೊಲೆ ಮಾಡುವುದು ಅಥವಾ ಕೊಲೆಯಾಗುವುದು ಇವೆರಡರ ನಡುವೆಯೇ ಅದರ ಅಸ್ತಿತ್ವ. ಇನ್ನೊಂದು ಸಾಧ್ಯತೆಯೆಂದರೆ ಆತ್ಮಹತ್ಯೆ ಅಷ್ಟೆ.
ಮೂಕಿ ದ್ಯಾವಮ್ಮನ ಮಗಳು ಹೂವಿನ ಮಾಲೆಗಳನ್ನು ಮಾರುತ್ತಿರುವಾಗ ದೌಲತರಾಮ ಅವಳಿಗೆ ಹತ್ತು ರೂಪಾಯಿ ನೋಟು ಕೊಟ್ಟು ಅವಳನ್ನು ಅಲ್ಲಿಂದ ಸಾಗಹಾಕುವುದು ತಾವು ಮಾಡುವ ಕೃತ್ಯಕ್ಕೆ ಅಡ್ಡಲಾಗಿದ್ದಾಳೆಂಬ ಕಲ್ಪನೆ ಅವರಿಗೆ. ಅವಳು ತನಗೆ ಗೊತ್ತಿಲ್ಲದೆ ಬಂದು ಅಪರಾಧದ ಕೃತ್ಯಕ್ಕೆ ಅಡ್ಡಲಾಗಿ ನಿಂತಿರುವುದೇ ಅವಳ ತಪ್ಪು. ಸುರೇಶ ಗೌರಿಯರು ಕೂಡ ಅವಳಂತೆ ತಮಗೆ ಅರಿವಾಗದಂತೆ ಅಪರಾಧದ ವಿರುದ್ಧ ನಿಂತಿದ್ದಾರೆ.
ಈ ಅಪರಾಧಗಳ ಲೋಕದ ಅನಾವರಣವನ್ನು ಪತ್ತೇದಾರನಾದ ರಾಜಪ್ಪ ಮಾಡಲು ಹೋಗುತ್ತಾನೆ. ಹಳೆಯ ಕಾವ್ಯದ ಕಡತ - ಸಹ್ಯಾದ್ರಿ ಶಿಖರವೊಂದರಲ್ಲಿ ಕೆಂಪು ರತ್ನಗಳಿರುವ ಸ್ಥಳದ ಸುಳಿವು ಭೂಗತ ಜಗತ್ತಿನ ಅನಾವರಣದ ವಸ್ತುಗಳಾಗಿವೆ.
ಒಟ್ಟಿನಲ್ಲಿ ಜುಗಾರಿ ಕ್ರಾಸ್ ಕಾದಂಬರಿಯಲ್ಲಿ ಅಂತರ್ಗತವಾಗಿರುವ ಸಾಹಸ ಕಥೆ ಮತ್ತು ಪತ್ತೇದಾರಿ ಕಾದಂಬರಿಯಾಗಿ ಅದ್ಭುತವಾಗಿ ಮೂಡಿಬಂದಿದೆ. ಕಾದಂಬರಿಯನ್ನು ಓದುತ್ತಾ ಹೋದಂತೆ ಕಲ್ಪನಾ ಜಗತ್ತಿನಲ್ಲಿ ನಿಂತು ನೋಡುತ್ತಿರುವಂತೆ ತಾನು ಅದರಲ್ಲಿನ ಪಾತ್ರವೆಂಬಂತೆ ಓದುಗನಿಗೆ ಭಾಷವಾಗುತ್ತದೆ.
ವರ್ಗ:ಪೂರ್ಣಚಂದ್ರ ತೇಜಸ್ವಿಯವರ ಕೃತಿಗಳು
ಎಚ್-II ಪ್ರದೇಶ
thumb|ಟ್ರಯಾ೦ಗ್ಯುಲಮ್ [[ನೀಹಾರಿಕೆ|ನೀಹಾರಿಕೆಯಲ್ಲಿ ಎಚ್-೨ ಪ್ರದೇಶ]] ಎಚ್-೨ ಪ್ರದೇಶ ಅ೦ತರಿಕ್ಷದಲ್ಲಿ ಹೊಳೆಯುತ್ತಿರುವ ನೂರಾರು ಜ್ಯೋತಿರ್ವರ್ಷಗಳಷ್ಟುಗಳಷ್ಟು ಅಗಲವಾದ ಅನಿಲ ಮೋಡ; ಹೊಸ ನಕ್ಷತ್ರಗಳು ರೂಪುಗೊಳ್ಳುತ್ತಿರುವ ಪ್ರದೇಶ. ಆಗಿನ್ನೂ ರೂಪುಗೊಳ್ಳುತ್ತಿರುವ ಅತ್ಯ೦ತ ಬಿಸಿಯಾದ ನೀಲಿ ನಕ್ಷತ್ರಗಳು ಅತಿನೇರಳೆ ಕಿರಣಗಳನ್ನು ಹೊಮ್ಮಿಸುತ್ತ ಇಲ್ಲಿನ ಅನಿಲ ಮೋಡವನ್ನು ಬೆಳಗಿಸುತ್ತವೆ. ಕೆಲ ಕೋಟಿ ವರ್ಷಗಳ ಕಾಲದಲ್ಲಿ ಸಾವಿರಾರು ನಕ್ಷತ್ರಗಳು ಒಂದು ಎಚ್-೨ ಪ್ರದೇಶದಲ್ಲಿ ರೂಪುಗೊಳ್ಳಬಹುದು. ಈ ಕಾಲದ ಕೊನೆಗೆ ಸೂಪರ್ ನೋವಾ ಸ್ಫೋಟಗಳು ಮೊದಲಾದ ಚಟುವಟಿಕೆಗಳಿ೦ದ ಅನಿಲ ಮೋಡ ಚದುರಿ ನಕ್ಷತ್ರಗಳ ಗು೦ಪು ಮಾತ್ರ ಉಳಿಯುತ್ತದೆ. ಅತ್ಯ೦ತ ಪ್ರಕಾಶಮಾನವಾದ ಎಚ್-೨ ಪ್ರದೇಶಗಳು ಬರಿಗಣ್ಣಿಗೆ ಕಾಣಸಿಗುತ್ತವೆ. ಮಾನವರು ಗಮನಿಸಿದ ಮೊದಲ ಎಚ್-೨ ಪ್ರದೇಶ ಒರೈಯನ್ ನೀಹಾರಿಕೆಯಲ್ಲಿದೆ; ಇದನ್ನು ೧೬೧೦ ರಲ್ಲಿ ಗಮನಿಸಲಾಯಿತು. ಮೊದಲಿಗೆ ಎಚ್-೨ ಪ್ರದೇಶಗಳ ಪ್ರಾಮುಖ್ಯತೆ ತಿಳಿದುಬ೦ದಿರಲಿಲ್ಲ, ೧೯೨೦ ರ ದಶಕದಲ್ಲಿ ನಡೆದ ಖಗೋಳಶಾಸ್ತ್ರದ ಸ೦ಶೋಧನೆಗಳ ಮೂಲಕ ಎಚ್-೨ ಪ್ರದೇಶಗಳಲ್ಲಿ ಅತ್ಯ೦ತ ಬಿಸಿಯಾದ ಯುವ ನಕ್ಷತ್ರಗಳು ಇರುವುದು ತಿಳಿದುಬ೦ದಿತು. ಈ ಪ್ರದೇಶಗಳಲ್ಲಿಯೇ ನಕ್ಷತ್ರಗಳು ಸಕ್ರಿಯವಾಗಿ ರೂಪುಗೊಳ್ಳುತ್ತವೆ ಎ೦ಬುದನ್ನೂ ಕ೦ಡುಹಿಡಿಯಲಾಯಿತು.
ಬಾಹ್ಯ ಸಂಪರ್ಕಗಳು
ವರ್ಗ:ವಿಜ್ಞಾನ ವರ್ಗ:ಖಗೋಳಶಾಸ್ತ್ರ
ಜ್ಯೋತಿರ್ವರ್ಷ
ಜ್ಯೋತಿರ್ವರ್ಷ - ಖಗೋಳಶಾಸ್ತ್ರದಲ್ಲಿ ಉಪಯೋಗಿಸಲ್ಪಡುವ ಒಂದು ದೂರಮಾನ. ಬೆಳಕು ಒಂದು ವರ್ಷದಲ್ಲಿ ಸಾಗುವ ದೂರಕ್ಕೆ ಒಂದು ಜ್ಯೋತಿರ್ವರ್ಷವೆ೦ದು ಹೆಸರು. ಇನ್ನೂ ಸ್ಪಷ್ಟವಾಗಿ, ಒಂದು ಫೋಟಾನ್ (ಬೆಳಕಿನ ಕಣ) ಮುಕ್ತವಾದ ಅವಕಾಶದಲ್ಲಿ, ಯಾವುದೇ ಗುರುತ್ವ ಅಥವಾ ಅಯಸ್ಕಾ೦ತ ಕ್ಷೇತ್ರಗಳಿ೦ದ ದೂರವಿರುವಾಗ ಒಂದು ವರ್ಷದಲ್ಲಿ ಸಾಗುವ ದೂರ. ಇ೦ತಹ ಪರಿಸ್ಥಿತಿಯಲ್ಲಿ ಬೆಳಕಿನ ವೇಗ ಕ್ಷಣಕ್ಕೆ ಸುಮಾರು ೨.೯೯ ಲಕ್ಷ ಕಿಮೀ. ಹಾಗಾಗಿ ಒಂದು ಜ್ಯೋತಿವರ್ಷ ಸುಮಾರು ೯.೪ ಲಕ್ಷ ಕೋಟಿ ಕಿಮೀ ದೂರಕ್ಕೆ ಸಮ.
ಜ್ಯೋತಿರ್ವರ್ಷದ ಮಾದರಿಯಲ್ಲೇ ಉಪಯೋಗಿಸಲಾಗುವ ಇನ್ನೆರಡು ದೂರಮಾನಗಳೆ೦ದರೆ "ಜ್ಯೋತಿರ್ನಿಮಿಷ" ಮತ್ತು "ಜ್ಯೋತಿರ್ಕ್ಷಣ"
ನೋಡಿ
ವರ್ಗ:ವಿಜ್ಞಾನ ವರ್ಗ:ಖಭೌತಶಾಸ್ತ್ರ ವರ್ಗ:ಖಗೋಳಶಾಸ್ತ್ರ
ಪೆಟ್ರಾ
ಪೆಟ್ರಾ ದಕ್ಷಿಣ ಜೋರ್ಡಾನ್ ನಲ್ಲಿರುವ ಐತಿಹಾಸಿಕ ಮತ್ತು ಪುರಾತನ ನಗರವಾಗಿದೆ.ಪರ್ವತಗಳ ನಡುವೆ ಜಲಾನಯನ ಪ್ರದೇಶದಲ್ಲಿ ಜಬಲ್ ಅಲ್-ಮದ್ಬಾದ ಇಳಿಜಾರಿನ ಮೇಲೆ ಪೆಟ್ರಾ ಇದೆ. ಇದು ಡೆಡ್ ಸಮುದ್ರದಿಂದ ಅಕ್ಬಾ ಗಲ್ಫ್ಗೆ ಚಾಲನೆ ನೀಡುವ ಅರಬಾ ಕಣಿವೆಯ ಪೂರ್ವದ ಪಾರ್ಶ್ವವನ್ನು ರೂಪಿಸುತ್ತದೆ. ಪೆಟ್ರಾ ಅರೆಬಿಯನ್ ಮರುಭೂಮಿಯ ಅಂಚಿನಲ್ಲಿ, ಪೆಟ್ರಾವು ನಾಬಾಟಿಯನ್ ಸಾಮ್ರಾಜ್ಯದ ರಾಜ ಅರೆಟಾಸ್‌ IV ನ (9 ಕ್ರಿ.ಪೂ - 40 ಕ್ರಿ.ಶ.) ರಾಜಧಾನಿಯಾಗಿತ್ತು. ಜಲ ತಂತ್ರಜ್ಞಾನದ ಪ್ರವೀಣರಾದ, ನಾಬಾಟಿಯನರು ಶ್ರೇಷ್ಠ ಸುರಂಗ/ಕಾಲುವೆಗಳ ನಿರ್ಮಾಣಗಳ ಮತ್ತು ನೀರು ಕೋಣೆಗಳ ಮೂಲಕ ನಗರಕ್ಕೆ ಒದಗಿಸಿದ್ದರು. ಗ್ರೀಕ್-ರೋಮನ್ ಮಾದರಿಯಲ್ಲಿ ಒಂದು ರಂಗಭೂಮಿಯನ್ನು ವಿನ್ಯಾಸಗೊಳಿಸಲಾಗಿದೆ, ಅದು 4,000 ವೀಕ್ಷರರಿಗೆ ಸ್ಥಳವನ್ನು ಒದಗಿಸುತ್ತದೆ. ಇಂದು ಪೆಟ್ರಾದ ಎಲ್-ಡೆಯರ್ ಮೊನಸ್ಟೆರಿ ಮೇಲೆ ಮುಖಭಾಗದ 42 ಮೀಟರ್ ಎತ್ತರ ಹೆಲ್ಲೆನಿಸ್ಟಿಕ್ ದೇವಾಲಯ ಹೊಂದಿದ ಪ್ಯಾಲೇಸ್.
ವ್ಯಾಪಾರದ ವ್ಯವಹಾರವು ನಬಾಟೀಯನ್ಸ್ ಗಣನೀಯ ಆದಾಯವನ್ನು ಗಳಿಸಿತು ಮತ್ತು ಪೆಟ್ರಾ ಅವರ ಸಂಪತ್ತಿನ ಕೇಂದ್ರಬಿಂದುವಾಯಿತು.ಪೆಟ್ರಾ ಕುರಿತಾದ ಅತ್ಯಂತ ಪುರಾತನ ಐತಿಹಾಸಿಕ ಉಲ್ಲೇಖವು ನಗರದ ಆಂಟಿಗೋನಸ್ I ನಿಂದ 312 BC ಯಲ್ಲಿ ಹಲವಾರು ಗ್ರೀಕ್ ಇತಿಹಾಸಕಾರರಿಂದ ದಾಖಲಿಸಿದ್ದಾರೆ.ನಬಾಟಿಯನ್ನರು ತಮ್ಮ ಶತ್ರುಗಳಂತೆಯೇ, ಬಂಜರು ಮರುಭೂಮಿಗಳಲ್ಲಿ ವಾಸಿಸುತ್ತಿದ್ದರು, ಮತ್ತು ಪ್ರದೇಶದ ಪರ್ವತ ಭೂಪ್ರದೇಶವನ್ನು ಬಳಸಿಕೊಂಡು ದಾಳಿಗಳನ್ನು ಹಿಮ್ಮೆಟ್ಟಿಸಲು ಸಾಧ್ಯವಾಯಿತು.ಮಳೆನೀರು, ಕೃಷಿ ಮತ್ತು ಕಲ್ಲಿನ ಕೆತ್ತನೆಗಳನ್ನು ಕೊಯ್ಲು ಮಾಡುವಲ್ಲಿ ಅವರು ವಿಶೇಷವಾಗಿ ಕೌಶಲ್ಯಪೂರ್ಣರಾಗಿದ್ದರು.1 ನೇ ಶತಮಾನ AD ಯಲ್ಲಿ ಪೆಟ್ರಾ ಪ್ರಖ್ಯಾತ ಖಜ್ನೆಹ್ ರಚನೆಯು ನಬಾಟಿಯನ್ ರಾಜ ಅರೆಟಾಸ್ IV ರ ಸಮಾಧಿಯಾಗಿತ್ತು - ಇದನ್ನು ನಿರ್ಮಿಸಲಾಯಿತು ಮತ್ತು ಅದರ ಜನಸಂಖ್ಯೆಯು ಅಂದಾಜು 20,000 ನಿವಾಸಿಗಳಿಗೆ ಏರಿತು.
ಉಲ್ಲೇಖಗಳು
ವರ್ಗ:ಐತಿಹಾಸಿಕ ಸ್ಥಳಗಳು ವರ್ಗ:ಐತಿಹಾಸಿಕ ಸ್ಮಾರಕಗಳು
ಭಾರತೀಯ ವಿಜ್ಞಾನ ಮಂದಿರದ ಕನ್ನಡ ಸಂಘ, ಬೆಂಗಳೂರು
ಸಂಘ ಬೆಳೆದ ಬಗೆ
ಮುಂದೆ, ಸಂಘದ ಕಾರ್ಯದರ್ಶಿಗಳಾದ ಸ.ಸೋಮಸುಂದರ, ಹಾಗೂ ಅಂದಿನ ಪದಾಧಿಕಾರಿಗಳಾದ ಚಿಕ್ಕೇಗೌಡ, ಎಂ ಜಿ ನಾರಾಯಣ, ಎಸ್ ಆರ್ ರಾಮಕೃಷ್ಣ, ಎಸ್ ಸೀತಾರಾಂ, ಅನ್ನಪೂರ್ಣಯ್ಯ, ಹೀಗೆ ಹಲವಾರು ಕಾರ್ಯಕರ್ತರ ನೇತೃತ್ವದಲ್ಲಿ ಹೆಚ್ಚಿನ ರೀತಿಯಲ್ಲಿ ಕನ್ನಡದ ಹಲವಾರು ಕಾರ್ಯಕ್ರಮಗಳು ನಡೆಯಲಾರಂಭಿಸಿದವು. ಅದೇ ಸಮಯದಲ್ಲಿ ಸಂಘಕ್ಕೆ 'ರಾಜ್ಯೋತ್ಸವದ ಕಾರ್ಯಕ್ರಮ'ಗಳನ್ನು ನಡೆಸಲು ಸಂಸ್ಧೆಯಿಂದ ಧನ ಸಹಾಯ ಒದಗಿ ಬಂತು. ಸಂಘಕ್ಕೆ ಹಲವಾರು ಮಟ್ಟದಲ್ಲಿ ಹೊಸ ಸದಸ್ಯರುಗಳು ಬರಲಾರಂಭಿಸಿದರು. ಅವರನ್ನು ನೋಂದಾಯಿಸುವುದರ ಮೂಲಕ ಹೆಚ್ಚಿನ ಜನರು ಕಾರ್ಯಕ್ರಮಗಳಲ್ಲಿ ಭಾಗವಹಿಸಲು ಪ್ರೇರೇಪಣೆ ಸಿಕ್ಕಿತು.
ಕನ್ನಡ ಸಂಘವನ್ನು ನೋಂದಾಯಿಸಿದ್ದು
ಅಧ್ಯಕ್ಷ ಶೇಷಾಚಲ, ಕಾರ್ಯದರ್ಶಿ ಎಂ. ನಾರಾಯಣ, ಮತ್ತು ಅಂದಿನ ಪದಾಧಿಕಾರಿಗಳು ಸಂಘವನ್ನು ನೋಂದಾಯಿಸಿ ಸಂಘಕ್ಕೆ ಒಂದು ಅಸ್ತಿತ್ವವನ್ನು ಪ್ರದಾನಮಾಡಿದರು. ೨೦೦೩ ರಲ್ಲಿ ಕನ್ನಡೇತರರಿಗೆ ಕನ್ನಡ ಕಲಿಸುವ ಕಾರ್ಯಕ್ರಮವನ್ನು ಶ್ರೇಷ್ಟ ಕನ್ನಡ ಸಾಹಿತಿ, 'ಡಾ. ಬರಗೂರು ರಾಮಚಂದ್ರಪ್ಪ'ರವರು ಸಮಾರಂಭವನ್ನು ಉದ್ಘಾಟಿಸುವ ಮೂಲಕ ಹಮ್ಮಿಕೊಳ್ಳಲಾಯಿತು. 'ಕನ್ನಡ ಕಲಿಸುವಿಕೆಯ ಕಮ್ಮಟಗಳು' ಇಂದಿಗೂ ಯಶಸ್ವಿಯಾಗಿ ನಡೆಯುತ್ತಿವೆ.
ಕೆಲವು ಜನಪರ ಹೋರಾಟಗಳಲ್ಲಿ
ಅಂದಿನ 'ಕಾವೇರಿ ನೀರಿನ ಜಲವಿವಾದ'ದಲ್ಲಿ ಕನ್ನಡ ಸಂಘ ಸಕ್ರಿಯವಾಗಿ ಹೋರಾಟದಲ್ಲಿ ಭಾಗವಹಿಸಿ ಕರ್ನಾಟಕ ಸರ್ಕಾರವನ್ನು ಕಾವೇರಿ ನೀರು ಬಿಡದಂತೆ ರಸ್ತೆ ತಡೆ ನಡೆಸಲಾಯಿತು. ಮುಂದಿನ ದಿನಗಳಲ್ಲಿ ಕಾರ್ಯದರ್ಶಿಯಾಗಿ ಎನ್ ಕೃಷ್ಣಮೂರ್ತಿ, ಹಾಗೂ ಅಧ್ಯಕ್ಷರಾಗಿ ಶೇಷಾಚಲ, ಮತ್ತು ಪದಾಧಿಕಾರಿಗಳ ಸಹಕಾರದಿಂದ ತಿಂಗಳಿಗೊಂದು ಕಾರ್ಯಕ್ರಮದಂತೆ ಅನೇಕ ಉತ್ತಮವಾದ ಸಾಂಸ್ಕೃತಿಕ ಕಾರ್ಯಕ್ರಮಗಳು ಜರುಗಿದವು. ಸಂಸ್ಧೆಯಿಂದ 'ಸಂಘಕ್ಕೆ ತನ್ನದೇ ಆದ ಕೊಠಡಿ', ಬೇಕಾದ ಎಲ್ಲಾ ಪೀಠೋಪಕರಣಗಳು, ದೂರವಾಣಿ, ಗಣಕ ಯಂತ್ರಕ್ಕೆ ಬೇಕಾದ ಪೀಠೋಪಕರಣಗಳುನ್ನು ಪಡೆದೊರಕಿಸಿಕೊಳ್ಳಲಾಯಿತು.ಸಂಸ್ಧೆಯಲ್ಲಿ                                                                                                                                                                           ಮಹಾರಾಜರ ಪ್ರತಿಮೆಯನ್ನು ಪ್ರತಿಷ್ಠಾಪಿಸುವಂತೆ ಸಂಸ್ಧೆಯ ಅಧಿಕಾರಿಗಳ ಜೊತೆ ಪರಾಮರ್ಶೆಮಾಡಲಾಯಿತು.
ಶ್ರೇಯೋಭಿಲಾಶಿಗಳು
ಆ ಸಮಯದಲ್ಲಿ ವಿದ್ಯಾರ್ಥಿಗಳಾಗಿದ್ದ
ಉಲ್ಲೇಖಗಳು
<References />
ವರ್ಗ: ಕನ್ನಡ ಸಂಘಸಂಸ್ಥೆಗಳು
ಸ್ನೇಹ ಸಂಬಂಧ ಪತ್ರಿಕೆ
'ಸ್ನೇಹ ಸಂಬಂಧ ಪತ್ರಿಕೆ'ಗೆ, ಈಗ ೨೫ ವರ್ಷದ ಸಂಭ್ರಮ
ಈ ಪತ್ರಿಕೆಗೆ ವರ್ಷ ೨೦೦೯, 'ರಜತ ಮಹೋತ್ಸವ'ದ ಸಂಭ್ರಮ. ಈ ಪತ್ರಿಕೆಯಲ್ಲಿ ಬರೆಯುತ್ತಿರುವ, 'ಮೌಲಿಕ ಲೇಖಕ'/'ಲೇಖಕಿಯರು'
ಉಲ್ಲೇಖಗಳು
<References/> ಮುಂತಾದವರು.
ವರ್ಗ:ಕನ್ನಡ ಪತ್ರಿಕೆಗಳು
ಕೆ.ಜಿ.ಎಫ್: ಚಾಪ್ಟರ್ ೧
ಕೆಜಿಎಫ್ ಚಾಪ್ಟರ್ ೧ ೨೦೧೮ರಲ್ಲಿ ಬಿಡುಗಡೆಯಾದ ಭಾರತೀಯ ಕನ್ನಡ ಚಲನಚಿತ್ರ. ಇದನ್ನು ಮೂಲ ಭಾಷೆಯಿಂದ ತಮಿಳು, ತೆಲುಗು, ಮಲಯಾಳಂ ಮತ್ತು ಹಿಂದಿ ಭಾಷೆಗಳಲ್ಲಿ  ಧ್ವನಿಪಥದೊಂದಿಗೆ(ಡಬ್ ಮಾಡಿ) ಬಿಡುಗಡೆ  ಮಾಡಲಾಯಿತು. ಚಲನಚಿತ್ರವನ್ನು ಉಗ್ರಂ ಚಿತ್ರ ನಿರ್ದೇಶಕ ಪ್ರಶಾಂತ್ ನೀಲ್ ಅವರು ಬರೆದು ನಿರ್ದೇಶಿಸಿದ್ದಾರೆ ಮತ್ತು ಹೋಂಬಾಳೆ ಚಲನಚಿತ್ರಗಳ ಬ್ಯಾನರ್ ಅಡಿಯಲ್ಲಿ ವಿಜಯ್ ಕಿರಗಂದೂರ್ ಅವರು ನಿರ್ಮಿಸಿದ್ದಾರೆ. ಯಶ್ ಮತ್ತು ರಾಮಚಂದ್ರ ರಾಜು ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ೨೦೧೮ ರ ಆಗಸ್ಟ್ ೧೫ ರಂದು ಈ ಚಿತ್ರದ ಚಿತ್ರೀಕರಣವು ಪೂರ್ಣಗೊಂಡು, ೨೦೧೮ ರ ಡಿಸೆಂಬರ್ ೨೧ ರಂದು ಸುಮಾರು ೨೪೫೦ ತೆರೆಗಳಲ್ಲಿ ವಿಶ್ವದಾದ್ಯಂತ ಬಿಡುಗಡೆ ಮಾಡಲಾಯಿತು.
ಕಥೆ
ಬಡತನವನ್ನೇ ಹಾಸಿ-ಹೊದ್ದುಕೊಂಡು ಮಂಡ್ಯದಲ್ಲಿ ಹುಟ್ಟಿ, ಮುಂಬೈನ ಬೀದಿಗಳಲ್ಲಿ ಬೆಳೆದು, ಅಧಿಕಾರಕ್ಕೆ ಹಾತೊರೆಯುವ ಭೂಗತ ಪಾತಕಿ ರಾಕಿಯ ಬದುಕನ್ನು ೩೦ ವರ್ಷಕಾಲ ಶ್ರಮವಹಿಸಿ ಕಲೆಹಾಕಿ, ಪುಸ್ತಕ ಪ್ರಕಟಪಡಿಸಿದ್ದ ವೃದ್ಧ ಪತ್ರಕರ್ತ, ತನ್ನ ಪುಸ್ತಕವನ್ನು ಸರ್ಕಾರ ನಿಷೇಧ ಹೇರಿ ಸುಟ್ಟು ಹಾಕಿದ ನಂತರ, ತನ್ನ ಕಡೆ ದಿನಗಳಲ್ಲಿ ಟಿವಿಯೊಂದರ ಮುಖ್ಯಸ್ಥರಿಗೆ ವಿವರಿಸುವ ಮೂಲಕ ಚಿತ್ರ ಆರಂಭವಾಗುತ್ತದೆ. ೧೯೫೧ ರಲ್ಲಿ ಕೆಜಿಎಫ್ ಬಳಿ ಹೊಸ ಚಿನ್ನದ ಗಣಿಯೊಂದು ಸಿಕ್ಕ ವಿಷಯವನ್ನು ನಿಗೂಢವಾಗಿ ಇಟ್ಟ ಸೂರ್ಯವರ್ಧನ್ ಎಂಬಾತ ಜೀತದ ಆಳುಗಳನ್ನು ಬಳಸಿಕೊಂಡು, ಅಕ್ಷರಶಃ ನರಕವನ್ನು ನಿರ್ಮಿಸಿ, ಚಿನ್ನದ ಗಣಿಗಾರಿಕೆ ಕೈಗೊಂಡು, ರಾಜಕೀಯ ಮತ್ತು ಸರ್ಕಾರವನ್ನೇ ಆಡಿಸುವಷ್ಟು ಎತ್ತರಕ್ಕೆ ಬೆಳೆದ. ಪಾರ್ಶ್ವವಾಯುವಿನಿಂದ ಆತ ಹಾಸಿಗೆ ಹಿಡಿದಾಗ ಕೆಜಿಎಫ್ ಅನ್ನು ವಶಕ್ಕೆ ತೆಗೆದುಕೊಳ್ಳಲು ಹೊಂಚು ಹಾಕುವ ಬಗೆ ಮತ್ತು ಇದನ್ನು ನಿರ್ವಹಿಸಲು ಮುಂಬೈನಿಂದ ಕರೆತರುವ ರಾಕಿ ಎಂಬ ಭೂಗತ ಪಾತಕಿಯ ಬದುಕಿನ ಎಳೆಯನ್ನು ಚಿತ್ರದಲ್ಲಿ ಬಿಂಬಿಸಲಾಗಿದೆ.
೧೯೭೦ ಅತ್ತು ೧೯೮೦ರ ದಶಕದಲ್ಲಿ ಚಿನ್ನದ ಆಮದು, ಕಳ್ಳಸಾಗಣೆ ಮತ್ತು ರಾಜಕೀಯ ಕಲಹಗಳನ್ನು ಗಮನದಲ್ಲಿ ಇಟ್ಟು, ಚಿತ್ರವು ಮುಂಬೈ, ಬೆಂಗಳೂರು ಮತ್ತು ಕೆಜಿಎಫ್ ನಲ್ಲಿನ ಭೂಗತ ಜಗತ್ತಿನ ನೆತ್ತರ ಬದುಕನ್ನು ನಾವರಣಗೊಳಿಸುತ್ತದೆ.ಕೆಜಿಎಫ್ ಗಣಿಯ ಚಿನ್ನದ ಲಾಲಸೆ ಹೇಗೆ ಎಲ್-ಡೊರಾಡೊ ಎಂಬ ಸಜೀವ ಮರೀಚಿಕೆಯನ್ನು ಹುಟ್ಟುಹಾಕಿದೆ ಎಂಬಲ್ಲಿಂದ ಶುರುವಾಗಿ, ಭಾರತದ ಸಮಗ್ರ ಅರ್ಥ ವ್ಯವಸ್ಥೆಯನ್ನು ನಿರ್ಧರಿಸುವಷ್ಟು ಪ್ರಬಲವಾಗಿತ್ತು ಎಂಬುದನ್ನು ಬಿಂಬಿಸುತ್ತದೆ.
ತಯಾರಿಕೆ
೨೫ ಜೂನ್ ೨೦೧೭ ರ ವೇಳೆಗೆ ಯೋಜನೆಯು ೫೦ ಪ್ರತಿಶತದಷ್ಟು ಪೂರ್ಣಗೊಂಡಿತ್ತು ಮತ್ತು ಭಾರಿ ಮಳೆಯಿಂದಾಗಿ ಅವುಗಳು ಕೊಚ್ಚಿಹೋದ ಕಾರಣ, ನಂತರ ಸೆಟ್‍ಗಳು ಮರುನಿರ್ಮಿಸಲ್ಪಟ್ಟ ನಂತರ ತಯಾರಿಕೆ ಪುನರಾರಂಭವಾಯಿತು. ಎರಡನೆಯ ವೇಳಾಪಟ್ಟಿಯನ್ನು ಮೈಸೂರಿನಲ್ಲಿ ಪ್ರಾರಂಭಿಸಲಾಯಿತು. ಈ ಚಿತ್ರವು ಮುಂಬೈ, ಕೋಲಾರ, ಬೆಂಗಳೂರು ಮತ್ತು ಮೈಸೂರಿನಲ್ಲಿ ಚಿತ್ರೀಕರಣಗೊಂಡಿದೆ. ಕೆಜಿಎಫ್ ಐದು ಭಾಷೆಗಳಲ್ಲಿ ಬಿಡುಗಡೆ ಮಾಡಲಾಯಿತು. ಇದು ಸಂಪೂರ್ಣ ಅವಧಿಯ ನಾಟಕವಾಗಿದ್ದು, ೭೦ ರ ದಶಕ ಮತ್ತು ೮೦ ರ ದಶಕದ ಆರಂಭದಲ್ಲಿ ನಡೆದ ಕಥೆಯನ್ನು ಹೊಂದಿದೆ. ಯಶ್ ಮತ್ತು ಶ್ರೀನಿಧಿ ಶೆಟ್ಟಿಯವರಲ್ಲದೆ, ಅನಂತ್ ನಾಗ್ ,ಅಚ್ಯುತ್ ಕುಮಾರ್, ವಶಿಷ್ಠ ಎನ್ ಸಿಂಹ,ಮಾಳವಿಕ ಅವಿನಾಶ್, ನಾಗಾಭರಣ, ಅಯ್ಯಪ್ಪ ಮತ್ತು ಬಿ ಸುರೇಶಾ ನಟಿಸಿದ್ದಾರೆ. ಛಾಯಾಗ್ರಾಹಕ ಭುವನ್ ಗೌಡ, ಸಂಗೀತ ನಿರ್ದೇಶಕ ರವಿ ಬಸ್ರೂರು ಮತ್ತು ಕಲಾ ನಿರ್ದೇಶಕ ಶಿವಕುಮಾರ್ ಒಳಗೊಂಡ ತಾಂತ್ರಿಕ ತಂಡ ಕೆಲಸ ಮಾಡಿದೆ. ಕೆಜಿಎಫ್‌ನ ಟೀಸರ್ ನಟ ಯಶ್‌ರ ಹುಟ್ಟುಹಬ್ಬದ ದಿನಾಂಕ ೮ ಜನವರಿ ೨೦೧೮ ಬಿಡುಗಡೆಯಾಯಿತು.
ಚಲನಚಿತ್ರದ ಮಾದರಿ ತುಣುಕು
ಕನ್ನಡ-ಮಲಯಾಳಂ ಟ್ರೇಲರ್​ ಅನ್ನು ಹೊಂಬಾಳೆ ಪ್ರೊಡಕ್ಷನ್​ ,ವಿಶಾಲ್​ ಫಿಲಂ ಫ್ಯಾಕ್ಟರಿಯಿಂದ ತಮಿಳು, ವರಾಹಿ ಪ್ರೊಡಕ್ಷನ್​ನಿಂದ ತೆಲುಗು, ಎಎ ಫಿಲಂ ನಿಂದ ಹಿಂದಿ ಟ್ರೇಲರ್​ ೯ ನವೆಂಬರ್ ೨೦೧೮ ರಂದು ಬಿಡುಗಡೆಯಾಯಿತು.
ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು
ಕೊರೋನಾವೈರಸ್ ಕಾಯಿಲೆ ೨೦೧೯
ಕೊರೊನಾ ವೈರಸ್ ಕಾಯಿಲೆ 2019 ( ಕೋವಿಡ್ ೧೯ ) ಎಂಬುದು ತೀವ್ರವಾದ ಉಸಿರಾಟದ ಸಮಸ್ಯೆಯಾದ ಸಿಂಡ್ರೋಮ್ ಕೊರೊನಾವೈರಸ್ ೨ (ಸಾರ್ಸ್‌-ಕೋವಿಡ್-೧೯) ನಿಂದ ಉಂಟಾಗುವ ಸಾಂಕ್ರಾಮಿಕ ಕಾಯಿಲೆಯಾಗಿದೆ. ಈ ರೋಗ ಮೊದಲು ೨೦೧೯ರಲ್ಲಿ ಚೀನಾದ ವುಹಾನ್ ಪ್ರಾಂತ್ಯದಲ್ಲಿ ಕಾಣಿಸಿಕೊಂಡಿತು. ಈ ಕಾಯಿಲೆಯ ಸಾಮಾನ್ಯ ಲಕ್ಷಣಗಳೆಂದರೆ ಜ್ವರ, ಕೆಮ್ಮು,ವಾಸನೇ ಮತ್ತು ರುಚಿ ನಷ್ಟ ಉಸಿರಾಟದ ತೊಂದರೆ. ಜೊತೆಗೆ ಕಡಿಮೆ ಪ್ರಮಾಣದಲ್ಲಿ ಸ್ನಾಯು ನೋವು, ಕಫ ಉತ್ಪಾದನೆ ಮತ್ತು ಗಂಟಲು ನೋವು ಕಂಡುಬರುತ್ತದೆ. ಹೆಚ್ಚಿನ ಪ್ರಕರಣಗಳು ಕಡಿಮೆ ರೋಗಲಕ್ಷಣಗಳಿಗೆ ಕಾರಣವಾಗಿದ್ದರೆ, ತೀವ್ರವಾದ ನ್ಯುಮೋನಿಯಾ ಮತ್ತು ಬಹು-ಅಂಗಗಳ ವೈಫಲ್ಯಕ್ಕೆ ಕೆಲವು ಪ್ರಗತಿ. ರೋಗನಿರ್ಣಯದ ಪ್ರಕರಣಗಳ ಪ್ರಕಾರ ಸಾವಿನ ಪ್ರಮಾಣ ಶೇಕಡ ೩.೪ ರಷ್ಟಿದೆ ಎಂದು ಅಂದಾಜಿಸಲಾಗಿದೆ. ಆದರೆ ವಯಸ್ಸು ಮತ್ತು ಇತರ ಆರೋಗ್ಯ ಪರಿಸ್ಥಿತಿಗಳ ಪ್ರಕಾರ ಬದಲಾಗುತ್ತದೆ.
ಪರಿಚಯ
ಕೆಮ್ಮುವಾಗ ಮತ್ತು ಸೀನುವಾಗ ಉತ್ಪತ್ತಿಯಾಗುವ ಉಸಿರಾಟದ ಹನಿಗಳ ಮೂಲಕ ಸೋಂಕು ಸಾಮಾನ್ಯವಾಗಿ ಒಬ್ಬರಿಂದ ಇನ್ನೊಬ್ಬರಿಗೆ ಹರಡುತ್ತದೆ. ರೋಗಲಕ್ಷಣಗಳ ಆಕ್ರಮಣದಿಂದ ಸಾಮಾನ್ಯವಾಗಿ ಎರಡರಿಂದ ೧೪ ದಿನಗಳ ನಡುವೆ ಇರುತ್ತದೆ, ಸರಾಸರಿ ಐದು ದಿನಗಳು. ರೋಗನಿರ್ಣಯದ ಪ್ರಮಾಣಿತ ವಿಧಾನವೆಂದರೆ ನಾಸೊಫಾರ್ಂಜಿಯಲ್ ಸ್ವ್ಯಾಬ್ ಅಥವಾ ಗಂಟಲಿನ ಸ್ವ್ಯಾಬ್‌ನಿಂದ ರಿವರ್ಸ್ ಟ್ರಾನ್ಸ್‌ಸ್ಕ್ರಿಪ್ಷನ್ ಪಾಲಿಮರೇಸ್ ಚೈನ್ ರಿಯಾಕ್ಷನ್ (ಆರ್ಆರ್ಟಿ-ಪಿಸಿಆರ್). ರೋಗಲಕ್ಷಣಗಳು, ಅಪಾಯಕಾರಿ ಅಂಶಗಳು ಮತ್ತು ನ್ಯುಮೋನಿಯಾದ ಲಕ್ಷಣಗಳನ್ನು ತೋರಿಸುವ ಎದೆಯ CT ಸ್ಕ್ಯಾನ್‌ನಿಂದಲೂ ಸೋಂಕನ್ನು ಕಂಡುಹಿಡಿಯಬಹುದು.
ರೋಗವನ್ನು ತಡೆಗಟ್ಟಲು ಶಿಫಾರಸು ಮಾಡಲೇ ಬೇಕಾದ ಕ್ರಮಗಳು ಎಂದರೆ, ಆಗಾಗ್ಗೆ ಕೈ ತೊಳೆಯುವುದು, ಇತರರಿಂದ ದೂರವನ್ನು ಕಾಪಾಡಿಕೊಳ್ಳುವುದು ಮತ್ತು ಮುಖವನ್ನು ಮುಟ್ಟದಿರುವುದು. ವೈರಸ್ ಇರುವವರು ಮತ್ತು ಅವರನ್ನು ಆರೈಕೆ ಮಾಡುವವರು ಮಾಸ್ಕನ್ನು ಧರಿಸಬೇಕಾಗುತ್ತದೆ. ಇದು ಸಾಮಾನ್ಯ ಜನರಿಗೆ ಅಲ್ಲ. COVID-19 ಗೆ ಯಾವುದೇ ಲಸಿಕೆ ಅಥವಾ ನಿರ್ದಿಷ್ಟ ಆಂಟಿವೈರಲ್ ಚಿಕಿತ್ಸೆ ಇಲ್ಲ. ತಡೆಗಟ್ಟುವಿಕೆಯು, ರೋಗಲಕ್ಷಣಗಳ ಚಿಕಿತ್ಸೆ, ಆರೈಕೆ, ಪ್ರತ್ಯೇಕತೆ ಮತ್ತು ಪ್ರಾಯೋಗಿಕ ಕ್ರಮಗಳನ್ನು ಒಳಗೊಂಡಿರುತ್ತದೆ.
ವಿಶ್ವ ಆರೋಗ್ಯ ಸಂಸ್ಥೆ (ಡಬ್ಲ್ಯುಎಚ್‌ಒ) ೨೦೧೯-೨೦೨೦ರ ಕರೋನವೈರಸ್ ಏಕಾಏಕಿ ಸಾಂಕ್ರಾಮಿಕ ಮತ್ತು ಸಾರ್ವಜನಿಕ ಆರೋಗ್ಯ ತುರ್ತುಸ್ಥಿತಿ (ಪಿಇಇಐಸಿ) ಎಂದು ಘೋಷಿಸಿತು. ಎಲ್ಲಾ ಆರು ಡಬ್ಲ್ಯುಎಚ್‌ಒ ಪ್ರದೇಶಗಳಲ್ಲಿ ರೋಗದ ಸ್ಥಳೀಯ ಹರಡುವಿಕೆಯ ಪುರಾವೆಗಳು ಅನೇಕ ದೇಶಗಳಲ್ಲಿ ಕಂಡುಬಂದಿದೆ..
ರೋಗ ಹರಡುವಿಕೆ ಕಾಲಾನುಕ್ರಮ
ಭಾರತದಲ್ಲಿ ಕೊರೊನಾ ಸೋಂಕು ಮೊದಲು ವರದಿಯಾಗಿದ್ದು ೩೦ ಜನವರಿ ೨೦೨೦ ರಂದು ಕೇರಳದಲ್ಲಿ. ನಂತರದ ದಿನಗಳಲ್ಲಿ ಅದು ಭಾರತಾದ್ಯಂತ ಹಬ್ಬುತ್ತ ಹೋಯಿತು. ೧೦ ಮಾರ್ಚ್ ೨೦೨೦ ರಷ್ಟೊತ್ತಿಗೆ ೫೦ ಪ್ರಕರಣಗಳು ವರದಿಯಾಗಿದ್ದವು. ಅದು ಹೀಗೆ ಹರಡುತ್ತ ೧೫ ಮಾರ್ಚ ರಷ್ಟೊತ್ತಿಗೆ ೧೦೦, ೨೫ ಮಾರ್ಚ ರಷ್ಟೊತ್ತಿಗೆ ೫೦೦ ಮತ್ತು ೨೮ ಮಾರ್ಚ ರಷ್ಟೊತ್ತಿಗೆ ೧೦೦೦ ಪ್ರಕರಣಗಳು ಬೆಳಕಿಗೆ ಬಂದಿವೆ.
ರೋಗ ಸೂಚನೆ ಹಾಗೂ ಲಕ್ಷಣಗಳು
ವೈರಸ್ ಸೋಂಕಿಗೆ ಒಳಗಾದವರು ರೋಗಲಕ್ಷಣವಿಲ್ಲದವರಾಗಿರಬಹುದು ಅಥವಾ ಕೆಮ್ಮು ಮತ್ತು ಉಸಿರಾಟದ ತೊಂದರೆಗಳನ್ನು ಒಳಗೊಂಡಿರುವ, ಜ್ವರ ತರಹದ ರೋಗಲಕ್ಷಣಗಳನ್ನು ಬೆಳೆಸಿಕೊಂಡಿರಬಹುದು. ಅತಿಸಾರ ಮತ್ತು ಮೇಲ್ಭಾಗದ ಶ್ವಾಸೇಂದ್ರಿಯ ಲಕ್ಷಣಗಳಾದ ಸೀನುವಿಕೆ, ಸ್ರವಿಸುವ ಮೂಗು ಅಥವಾ ಗಂಟಲು ನೋವು ಸಾಮಾನ್ಯವಾಗಿ ಕಂಡುಬಂದಿದೆ. ಪ್ರಕರಣಗಳು ನ್ಯುಮೋನಿಯಾ, ಬಹು-ಅಂಗಗಳ ವೈಫಲ್ಯ ಮತ್ತು ಹೆಚ್ಚು ದೌರ್ಬಲ್ಯತೆ ಸಾವಿಗೆ ಕಾರಣವಾಗಬಹುದು.
ವಿಶ್ವ ಆರೋಗ್ಯ ಸಂಸ್ಥೆಯ (ಡಬ್ಲ್ಯುಎಚ್ಒ)ಯ ಪ್ರಕಾರ ರೋಗವು ಪಕ್ವಸ್ಥಿತಿಗೆ ಬರುವ ಕಾಲ ೨ ರಿಂದ 14 ದಿನಗಳು. ಆದರೆ ವಿಶ್ವ ಆರೋಗ್ಯ ಸಂಸ್ಥೆಯ (ಡಬ್ಲ್ಯುಎಚ್ಒ)ಯ ಪ್ರಕಾರ ರೋಗವು ಪಕ್ವಸ್ಥಿತಿಗೆ ಬರುವ ಕಾಲ ಸರಾಸರಿ ಐದರಿಂದ ಆರು ದಿನಗಳು ಎಂದು ಅಂದಾಜಿಸಲಾಗಿದೆ. ಈ ಪ್ರಕರಣಗಳಿಗೆ ಪ್ರಾರಂಭದಿಂದ ಕ್ಲಿನಿಕಲ್ ಚೇತರಿಕೆಯ ಸಮಯ ಸುಮಾರು ೨ ವಾರಗಳು ಮತ್ತು ತೀವ್ರ ಅಥವಾ ನಿರ್ಣಾಯಕ ಕಾಯಿಲೆ ಇರುವ ಜನರಿಗೆ ೩ರಿಂದ ಆರು ವಾರಗಳು. ಹೈಪೋಕ್ಸಿಯಾ ಸೇರಿದಂತೆ ತೀವ್ರ ಕಾಯಿಲೆಯ ಬೆಳವಣಿಗೆಯ ಪ್ರಾರಂಭದಿಂದ ೧ ವಾರ ಎಂದು ಪ್ರಾಥಮಿಕ ಮಾಹಿತಿಯು ಸೂಚಿಸುತ್ತದೆ. ಸಾವನ್ನಪ್ಪಿದ ಜನರಲ್ಲಿ, ರೋಗಲಕ್ಷಣದ ಆಕ್ರಮಣದಿಂದ ಫಲಿತಾಂಶದ ಸಮಯವು ೨ ರಿಂದ ೮ ವಾರಗಳವರೆಗೆ ಇರುತ್ತದೆ.
ವಯಸ್ಕರಿಗಿಂತ ಮಕ್ಕಳಲ್ಲಿ ಕಡಿಮೆ ಲಕ್ಷಣಗಳು ಕಂಡುಬರುತ್ತವೆ ಎಂದು ಗಮನಿಸಲಾಗಿದೆ.
ರೋಗವು ಬರಬಹುದಾದ ೩ ಮುಖ್ಯವಾದ ಮಾರ್ಗಗಳಿವೆ. ಮೊದಲನೆಯದಾಗಿ, ಇದು ಇತರ ಸಾಮಾನ್ಯ ಮೇಲ್ಭಾಗದ ಶ್ವಾಸೇಂದ್ರಿಯ ಕಾಯಿಲೆಗಳನ್ನು ಹೋಲುವ ರೋಗವಾಗಿರಬಹುದು. ಎರಡನೆಯ ಮಾರ್ಗವು ನ್ಯುಮೋನಿಯಾಗೆ ಕಾರಣವಾಗುತ್ತದೆ, ಅದು ಕಡಿಮೆ ಉಸಿರಾಟದ ವ್ಯವಸ್ಥೆಯ ಸೋಂಕಿನಿಂದಾಗಿ. ಮೂರನೆಯ ಮಾರ್ಗ, ಅತ್ಯಂತ ತೀವ್ರವಾದದ್ದು, ಉಸಿರಾಟದ ತೊಂದರೆ ಸಿಂಡ್ರೋಮ್ (ಎಆರ್ಡಿಎಸ್) ಗೆ ತ್ವರಿತ ಪ್ರಗತಿಯಾಗಿದೆ.
ವಯಸ್ಸಾದವರಲ್ಲಿ, ಡಿ-ಡೈಮರ್ ಮಾಪನ (ರಕ್ತಪರಿಚಲನಾ ವ್ಯವಸ್ಥೆಯ ಹೆಪ್ಪುಗಟ್ಟುವಿಕೆಯ ಪ್ರತಿಕ್ರಿಯೆಯ ಸಕ್ರಿಯಗೊಳಿಸುವಿಕೆಯ ಸೂಚಕ) ಪ್ರವೇಶದ ಸಮಯದಲ್ಲಿ 1 μg / mL ಗಿಂತ ಹೆಚ್ಚಿನದು ಮತ್ತು ಹೆಚ್ಚಿನ SOFA ಸ್ಕೋರ್ (ವಿವಿಧ ಚಯಾಪಚಯ ವ್ಯವಸ್ಥೆಗಳು ಮತ್ತು ಅಂಗಗಳ ಕಾರ್ಯವನ್ನು ನಿರ್ಣಯಿಸುವ ಕ್ಲಿನಿಕಲ್ ಸ್ಕೋರಿಂಗ್ ಸ್ಕೇಲ್, ಉದಾಹರಣೆಗೆ ಶ್ವಾಸಕೋಶಗಳು, ಹೃದಯ, ಯಕೃತ್ತು, ಮೂತ್ರಪಿಂಡಗಳು, ಇತ್ಯಾದಿ) ಕೆಟ್ಟ ಮುನ್ನರಿವುಗಳೊಂದಿಗೆ ಸಂಬಂಧಿಸಿದೆ. ಅಲ್ಲದೆ, ರಕ್ತದ ಉನ್ನತ ಮಟ್ಟದ ಇಂಟರ್ಲ್ಯುಕಿನ್ -6, ಹೆಚ್ಚಿನ ಸಂವೇದನಾಶೀಲ ಕಾರ್ಡಿಯಾಕ್ ಟ್ರೋಪೋನಿನ್ I, ಲ್ಯಾಕ್ಟೇಟ್ ಡಿಹೈಡ್ರೋಜಿನೇಸ್ ಮತ್ತು ಲಿಂಫೋಪೆನಿಯಾಗಳು ಹೆಚ್ಚು ತೀವ್ರವಾದ ಕಾಯಿಲೆಗೆ ಸಂಬಂಧಿಸಿವೆ. COVID-19 ನ ತೊಡಕುಗಳು ಸೆಪ್ಸಿಸ್ ಮತ್ತು ಹೃದಯದ ತೊಂದರೆಗಳು (ಹೃದಯ ವೈಫಲ್ಯ ಅಥವಾ ಆರ್ಹೆತ್ಮಿಯಾ). ಮೊದಲೇ ಅಸ್ತಿತ್ವದಲ್ಲಿರುವ ಹೃದಯ ಪರಿಸ್ಥಿತಿ ಹೊಂದಿರುವ ಜನರು ಹೃದಯದ ತೊಂದರೆಗಳಿಗೆ ಹೆಚ್ಚು ಅಪಾಯವನ್ನು ಹೊಂದಿರುತ್ತಾರೆ. ಅಲ್ಲದೆ, ನ್ಯುಮೋನಿಯಾ ಇರುವ ೯೦% ಜನರಲ್ಲಿ ಹೈಪರ್ಕೊಗುಲೋಪತಿ ಗುರುತಿಸಲ್ಪಟ್ಟಿದೆ.
ಕಾರಣ
COVID-19 ನಿಂದ ಶ್ವಾಸಕೋಶಗಳು ಹೆಚ್ಚು ಪರಿಣಾಮ ಬೀರುವ ಅಂಗಗಳಾಗಿವೆ. ಏಕೆಂದರೆ ವೈರಸ್ ಆತಿಥೇಯ ಕೋಶಗಳನ್ನು ACE2 ಎಂಬ ಕಿಣ್ವದ ಮೂಲಕ ಪ್ರವೇಶಿಸುತ್ತದೆ, ಇದು ಶ್ವಾಸಕೋಶದ ೨ನೇ ಅಲ್ವಿಯೋಲಾರ್ ಕೋಶಗಳಲ್ಲಿ ಹೆಚ್ಚು ಹೇರಳವಾಗಿದೆ. ಎಸಿಇ ೨ಕ್ಕೆ ಸಂಪರ್ಕ ಸಾಧಿಸಲು ಮತ್ತು ಹೋಸ್ಟಿಂಗ್ ಕೋಶವನ್ನು ಒಳನುಗ್ಗಲು ವೈರಸ್ "ಸ್ಪೈಕ್" ಎಂದು ಕರೆಯಲ್ಪಡುವ ವಿಶೇಷ ಮೇಲ್ಮೈ ಗ್ಲೈಕೊಪ್ರೊಟೀನ್ ಅನ್ನು ಬಳಸುತ್ತದೆ. ಪ್ರತಿ ಅಂಗಾಂಶದಲ್ಲಿನ ಎಸಿಇ ೨ ರ ಸಾಂದ್ರತೆಯು ಆ ಅಂಗಾಂಶದಲ್ಲಿನ ರೋಗದ ತೀವ್ರತೆಯೊಂದಿಗೆ ಸಂಬಂಧ ಹೊಂದಿದೆ ಮತ್ತು ಕೆಲವರು ಎಸಿಇ ೨ ಚಟುವಟಿಕೆಯನ್ನು ಕಡಿಮೆ ಮಾಡುವುದು ರಕ್ಷಣಾತ್ಮಕವಾಗಬಹುದು ಎಂದು ಸೂಚಿಸಿದ್ದಾರೆ. ಆದರೂ ಮತ್ತೊಂದು ಅಭಿಪ್ರಾಯವೆಂದರೆ ಆಂಜಿಯೋಟೆನ್ಸಿನ್ ೨ ರಿಸೆಪ್ಟರ್ ಬ್ಲಾಕರ್ ಔಷಧಿಗಳನ್ನು ಬಳಸಿಕೊಂಡು ಎಸಿಇ ೨ನ್ನು ಹೆಚ್ಚಿಸಬಹುದು ರಕ್ಷಣಾತ್ಮಕ ಮತ್ತು ಈ ಅನುಮಾನಗಳನ್ನು ಪರೀಕ್ಷಿಸುವ ಅಗತ್ಯವಿದೆ. ಅಲ್ವಿಯೋಲಾರ್ ಕಾಯಿಲೆ ಮುಂದುವರೆದಂತೆ ಉಸಿರಾಟದ ವೈಫಲ್ಯವು ಬೆಳೆಯಬಹುದು ಮತ್ತು ಸಾವು ಸಂಭವಿಸಬಹುದು. ತೀವ್ರವಾದ ಹೃದಯದ ಗಾಯಕ್ಕೆ ಕಾರಣವಾಗುವ ಹೃದಯವನ್ನು ಆಕ್ರಮಣ ಮಾಡಲು ವೈರಸ್‌ಗೆ ಎಸಿಇ ೨ ಮಾರ್ಗವಾಗಿದೆ. ಅಸ್ತಿತ್ವದಲ್ಲಿರುವ ಹೃದಯದ ರಕ್ತನಾಳದ ಪರಿಸ್ಥಿತಿ ಹೊಂದಿರುವ ಜನರು ಕೆಟ್ಟ ಮುನ್ನರಿವನ್ನು ಹೊಂದಿದ್ದಾರೆ.
ಸ್ಪಿಲೋವರ್ ಸೋಂಕಿನ ಮೂಲಕ ವೈರಸ್ ಪ್ರಾಣಿ ಮೂಲವನ್ನು ಹೊಂದಿದೆ ಎಂದು ಭಾವಿಸಲಾಗಿದೆ. ನವೆಂಬರ್ ಅಥವಾ ಡಿಸೆಂಬರ್ ೨೦೧೯ರಲ್ಲಿ ವೂಹಾನ್ ಮತ್ತು ಚೀನಾದಲ್ಲಿ ಮೊದಲ ಬಾರಿಗೆ ಮಾನವರಿಗೆ ಹರಡಿತ್ತು. ನಂತರ ೨೦೨೦ರ ಜನವರಿಯಲ್ಲಿ ಮಾನವನಿಂದ ಮಾನವನಿಗೆ ಅತೀ ಶೀಘ್ರಗತಿಯಲ್ಲಿ ಹರಡಿತು. ಹುಬೈ ಪ್ರಾಂತ್ಯದ ೫೫ ವರ್ಷದವನು, ೧೭ ನವೆಂಬರ್೨೦೧೯ರಂದು ಈ ಕಾಯಿಲೆಗೆ ತುತ್ತಾದ ಮೊದಲ ವ್ಯಕ್ತಿಯಾಗಿರಬಹುದು ಎಂದು ೧೪ ಮಾರ್ಚ್ ೨೦೨೦ ರಂದು, ಸೌತ್ ಚೀನಾ ಮಾರ್ನಿಂಗ್ ಪೋಸ್ಟ್, ವರದಿ ಮಾಡಿದೆ. ೧೪ ಮಾರ್ಚ್ ೨೦೨೦ರ ಹೊತ್ತಿಗೆ, ಹುಬೈ ಪ್ರಾಂತ್ಯದಲ್ಲಿ ೬೭,೭೯೦ ಪ್ರಕರಣಗಳು ಮತ್ತು ವೈರಸ್‌ನಿಂದ ೩,೦೭೫ ಸಾವುಗಳು ವರದಿಯಾಗಿವೆ. ಸಾವಿನ ಪ್ರಮಾಣ ಶೇಖಡಾ ೪.೫೪ರಷ್ಟಿದೆ.
ರೋಗನಿರ್ಣಯ
thumb|COVID-19 ಗಾಗಿ ಸಿಡಿಸಿ ಆರ್ಆರ್ಟಿ-ಪಿಸಿಆರ್ ಪರೀಕ್ಷಾ ಕಿಟ್ ಡಬ್ಲ್ಯುಎಚ್ಒ ಈ ಕಾಯಿಲೆಗೆ ಹಲವಾರು ಪರೀಕ್ಷಾ ಪ್ರೋಟೋಕಾಲ್‌ಗಳನ್ನು ಪ್ರಕಟಿಸಿದೆ. ಪರೀಕ್ಷೆಯ ಪ್ರಮಾಣಿತ ವಿಧಾನವೆಂದರೆ ರಿವರ್ಸ್ ಟ್ರಾನ್ಸ್‌ಕ್ರಿಪ್ಷನ್ ಪಾಲಿಮರೇಸ್ ಚೈನ್ ರಿಯಾಕ್ಷನ್ (ಆರ್ಆರ್ಟಿ-ಪಿಸಿಆರ್). ನಾಸೊಫಾರ್ಂಜಿಯಲ್ ಸ್ವ್ಯಾಬ್ ಅಥವಾ ಕಫದ ಮಾದರಿ ಸೇರಿದಂತೆ ವಿವಿಧ ವಿಧಾನಗಳಿಂದ ಪಡೆದ ಉಸಿರಾಟದ ಮಾದರಿಗಳ ಮೇಲೆ ಪರೀಕ್ಷೆಯನ್ನು ಮಾಡಬಹುದು. ಫಲಿತಾಂಶಗಳು ಸಾಮಾನ್ಯವಾಗಿ ಕೆಲವೇ ಗಂಟೆಗಳಿಂದ ೨ ದಿನಗಳವರೆಗೆ ಲಭ್ಯವಿರುತ್ತವೆ. ರಕ್ತ ಪರೀಕ್ಷೆಗಳನ್ನು ಬಳಸಬಹುದು, ಆದರೆ ಇವುಗಳಿಗೆ ಎರಡು ವಾರಗಳ ಅಂತರದಲ್ಲಿ ತೆಗೆದುಕೊಂಡ ಎರಡು ರಕ್ತದ ಮಾದರಿಗಳು ಬೇಕಾಗುತ್ತವೆ ಮತ್ತು ಫಲಿತಾಂಶಗಳಿಗೆ ತಕ್ಷಣದ ಮೌಲ್ಯವಿಲ್ಲ. ಚೀನಾದ ವಿಜ್ಞಾನಿಗಳು ಕರೋನವೈರಸ್ ನ ಒತ್ತಡವನ್ನು ಪ್ರತ್ಯೇಕಿಸಲು ಮತ್ತು ಆನುವಂಶಿಕ ಅನುಕ್ರಮವನ್ನು ಪ್ರಕಟಿಸಲು ಸಾಧ್ಯವಾಯಿತು. ಇದರಿಂದಾಗಿ ವಿಶ್ವದಾದ್ಯಂತದ ಪ್ರಯೋಗಾಲಯಗಳು ವೈರಸ್‌ನಿಂದ ಸೋಂಕನ್ನು ಪತ್ತೆಹಚ್ಚಲು ಪಾಲಿಮರೇಸ್ ಚೈನ್ ರಿಯಾಕ್ಷನ್ (ಪಿಸಿಆರ್) ಪರೀಕ್ಷೆಗಳನ್ನು ಸ್ವತಂತ್ರವಾಗಿ ಅಭಿವೃದ್ಧಿಪಡಿಸಬಹುದು.